Uz otvorene granice projekcija Vlade o turističkoj sezoni realna – Portal Bar\nProsječna plata u junu iznosila 530 eura\nZa šest mjeseci turistička privreda prihodovala koliko u cijeloj prethodnoj godini\nTuristi u Baru troše 58 eura dnevno, sezona na primorju iznad očekivanja\nSindikat radnika u pomorskom brodarstvu i transportu predlaže vakcinaciju i stranih pomoraca\nU Baru 23 nova slučaja zaraze koronavirusom\nPostavljena turističko-informativna signalizacija u gradskom jezgru\nEmilija Minić nastupila u Baru: „Pandemija nam je potvrdila da je umjetnik bez publike jedno veliko ništa“\nPredstavljen novi roman Ognjena Spahića: Posljedice ratnih dešavanja uvijek se prvo osjete na nivou porodice\nSvjetska premijera „Dive“, crnogorsko-francuske koprodukcije, na Barskom ljetopisu\nUz otvorene granice…\nUz otvorene granice projekcija Vlade o turističkoj sezoni realna\nFoto: Sergej Zabijako\nProjekcija Vlade da će Crna Gora ostvariti do 65 odsto turističkog prometa iz 2019. kada je bio veći od milijardu eura, realna je ukoliko granice budu otvorene, a PCR testovi ukinuti, ocijenili su u razgovoru za Vikend novine predstavnici turističkih agencija.\nOni se nadaju da aktuelna vlast neće napraviti grešku prethodne, te da će državu ostaviti otvorenom, kao što je i obećano.\n“Bili smo svjedoci kako je turistička sezona uništena, a nije morala da bude baš toliko loša”, kazao je Vikend novinama vlasnik turističke agencije Srđan Kovačević.\nOn je naveo da su rezultati njegove agencije, kao i ostalih u zemlji i svijetu “katastrofalni”.\n“Posljednje dvije decenije najveća prijetnja radu turističkih agencija bio je terorizam, ali aktuelna pandemija je nadvisila sve što smo do sada preživjeli. Za našu branšu je karakteristično da turizam prvi strada, a posljednji se oporavlja”, naglasio je Kovačević.\nDirektor druge turističke agencije Sreten Kankaraš naveo je da rezultati njihovog poslovanja bilježe značajan pad. On je dodao da agencija za sada nema ugovorenih aranžmana, jer je zdravstvena situacija u zemljama Zapadne Evrope još neizvjesna, zbog čega nijesu definisani uslovi putovanja.\n“Uzimajući u obzir zvaničnu statistiku da u redovnim uslovima oko 70 odsto ukupnog prihoda od turizma ostvare gosti koji u Crnu Goru dolaze iz regiona i zemalja bivšeg Sovjetskog Saveza, smatramo da je projekcija Vlade realna ukoliko granice budu otvorene, a mogućnost dolaska bez dodatnih ograničenja, kao što su PCR testovi”, ukazao je Kankaraš, dodajući da se nadaju dobroj sezoni ukoliko se ispune potrebni preduslovi.\nKovačević tvrdi da bi prošlogodišnja sezona bila bolja da je Crna Gora dozvolila ulazak u zemlju sa PCR testovima.\n“Projekcije Vlade da će biti prihod od 60 do 65 odsto od rekordne 2019. su optimistične i želim da se ostvare. Svi turistički radnici treba da se angažuju i doprinesu privlačenju turista, kako bismo ojačali turističku privredu, a time i ekonomiju i državu”, istakao je Kovačević, podsjećajući da Crna Gora dominantno zavisi od rezultata u turizmu.\nOn je poručio i da turistima iz regiona, odakle ih i dođe najviše, treba predstaviti Crnu Goru kao sigurnu destinaciju.\n“Treba normalizovati avio-linije prema Rusiji, Ukrajini i Bjelorusiji, jer sa tih tržišta imamo veću šansu da privučemo turiste nego iz zemalja EU. Što se tiče aranžmana za inostranstvo, Galileo će realizovati putovanja za destinacije gdje Crnogorci mogu ući sa PCR testom, a to su, za sada, Turska, Egipat i Dubai”, kazao je Kovačević.\nMinistar ekonomskog razvoja Jakov Milatović kazao je juče da Vlada pokušava da doprinese ponovnom uspostavljanju avio-linija sa tržištima Rusije, Bjeorusije i Ukrajine. On je, tokom radne posjete opštini Budva kazao da je Savjetu za borbu protiv korona virusa predložio dodatnu liberalizaciju ulaska u Crnu Goru za turiste sa tržišta Rusije, Bjelorusije i Ukrajine.\nVlada pomogla da sačuvaju visokokvalifikovani kadar\nTuristička agencija, prema riječima direktora Sretena Kankaraša, uspjela je da sačuva radnike, kao i da saradnike ne ostavi bez radnog angažmana.\n“Vlada nam je pomogla da sačuvamo visokokvalifikovani kadar i da spremni dočekamo otvaranje granica i vraćanje u redovne tokove. Izuzetno značajna bila bi mogućnost produženja subvencija na zarade do kraja godine, kako bismo, makar djelimično, sanirali posljedice koje trpe zaposleni u turističkom sektoru”, istakao je Kankaraš.\nNi njegov kolega Kovačević, kako je rekao, nije otpuštao radnike, uprkos lošim rezultatima poslovanja zbog pandemije korona virusa.\n“U našoj agenciji rade vrlo odgovorni, stručni i profesionalni radnici i moj cilj je da sačuvam kadar koji je na okupu 19 godina. Imali smo podršku Vlade, ali nije dovoljna za opstanak firme. Bila je značajna i hvala prošloj i ovoj Vladi na tome,” zaključio je Kovačević.\nDodijeljene nagrade najboljim učesnicima akcije ″Za još...\n28 јула, 2021 Portal Bar\nDo sada bez zahtjeva za sklapanje partnerstava...\n28 јула, 2021 Sonja Jovanović\nZa upis djece u JPU „Vukosava Ivanović...\n29 јула, 2021 Biljana Dabić\n29 јула, 2021 Portal Bar


Pavlović i Guzman u poslednjem krugu ostali bez točka i šanse za titulu - Serbiaring\nS njihovog “hurakana ST evo” otpao je točak u poslednjem krugu današnjeg sprinta na autodromu Pol Rikar, čime je tandem lišen “sigurnih” bodova za četvrto mesto.\nPre Francuske, vozači “lamborginija” #41 ekipe Target rejsing bili su treći u generalnom poretku klase, 16 poena iza lidera Kevina Đilardonija, 8,5 iza drugoplasiranog Dina Stonmena.\nPavlović je na jučerašnjim kvalifikacijama obezbedio treće startno mesto za subotnju trku od 50 minuta.\nSrpski pilot je i vozio prvu smenu i svom meksičkom kolegi predao je auto na poziciji koja vodi na podijum. Guzman je na početku svoje ture izgubio nekoliko mesta, a zatim se kroz borbu vratio do četvrtog.\nVodeća trojica bila su mu daleko, ali je prednost nad pratiocima bila dovoljna za plasman koji bi ostavio “hurakan” #41 u borbi za titulu, a Guzmanu vratio samopouzdanje posle teškog udesa na Spa-Frankoršampu.\nIako je Meksikanac u završnici vozio mirno i čuvao stečenu poziciju, njemu je u poslednjem krugu otpao zadnji levi točak, što je značilo i kraj nastupa.


Subota, 14 Svibanj 2022 18:21\nVisoko sudsko i tužiteljsko vijeće BiH je prije gotovo godinu dana uputilo nadležnim institucijama inicijativu za izmjenu pravnog okvira kojim se regulira uporaba prepaid SIM kartica u BiH, tako da se osoba koja vrši kupovinu SIM kartice, odnosno korisnik, obvezno identificira.\nPovod za inicijativu česte su anonimne i lažne dojave o postavljanju eksplozivnih naprava u pravosudnim institucijama koje su kulminirale u zadnja tri dana dojavama upućenim Općinskom sudu u Sarajevu, u potpunosti ometajući funkcioniranje ove institucije kao i Županijskog suda u Sarajevu, s obzirom na to da su obje institucije smještene u zgradi Palače pravde u Sarajevu.\nU inicijativi upućenoj 27. svibnja 2021. Parlamentarnoj skupštini BiH, Vijeću ministara BiH, Ministarstvu pravosuđa BiH, Ministarstvu prometa i veza BiH i Regulatornoj agenciji za komunikacije BiH, VSTV BiH navodi kako je evidentna učestalost upućivanja anonimnih prijetnji za ljudske živote kao i lažnih dojava o postavljanju minsko-eksplozivnih naprava, koje postaju jedan od najvećih problema za normalno funkcioniranje pravosudnih institucija, kako i drugih institucija državne službe te objekata u kojima se okuplja veći broj građana i gdje mogu nastupiti značajne posljedice za život i zdravlje.\nSamo jedna anonimna dojava o postavljenoj eksplozivnoj napravi, zbog obvezne evakuacije i protudiverzijskog pregleda, odgodi više od 60 ročišta zakazanih pred Općinskim sudom u Sarajevu i 15 - 20 ročišta pred Županijskim sudom u Sarajevu, što pored negativnih sigurnosnih, ima i negativne financijske posljedice.\nU zaključku inicijative navode da je u cilju sprječavanja navedenih pojava nužno poduzeti aktivnosti kako bi se, po uzoru na model drugih država, oblast kupovine i uporabe mobilnih SIM kartica normativno pravno uredila tako da se osoba koja vrši kupovinu SIM kartice, odnosno korisnik, obvezno identificira. Ovim bi se pridonijelo i sprječavanju te otkrivanju drugih kaznenih djela u kojima se koriste SIM kartice.


Radovi na zatvorenom bazenu u Trebinju teku planiranom dinamikom. Zatvorena je spoljašnja konstrukcija, završen krovni pokrivač, a trenutno se rade unutrašnji radovi- keramičarski i i molersko farbarski, potvrdio je Braniša Pilindavić, odgovorni rukovodilac radova ispred kompanije „Integral inženjering“.\n„Posao se odvijaja u više faza, a planirani završetak osnovnih radova je kraj ove godine, dok će termo-mašinske instalacije i ostali završni poslovi biti okončani početkom naredne godine“, rekao je Pilindavić.\n“Preduzeće `Integral inženjering` je, bez obzira na sve, izvršilo preprojektovanje i izgradnju novog krova koji je sada težak oko 120 tona”, istakao je Pilindavić.\nI Jovan Kovačina, predstavnik preduzeća „Herc gradnja“, člana konzoricijuma u projektu izgradnje zatvorenog bazena kazao je da se radovi izvode planiranom dinamikom.\n„Svi radovi izvedeni od preduzeća „Herc gradnja“ su u skladu sa tehničkim propisima, tehnologijom rada i pravilima struke“, kazao je Kovačina.


Poljski mediji: Rusija sprema Evropi „elektronsku kapu“ - Sputnjik Srbija\n19:07 20.03.2020 (osveženo 19:33 20.03.2020) Preuzmite kraći link\nRusija će uskoro instalirati radarsku stanicu nove generacije „Voronjež“ koja će prekriti Evropu „elekstonskom kapom“, piše poljski list „Onet“.\n„Prvi radar kontejnerskog tipa je počeo sa radom u decembru 2019. godine u Mordoviji, republici koja se nalazi 600 kilometara jugoistočno od Moskve. Drugi radar istog tipa će biti postavljen u bliskoj budućnosti u Kalinjingradskoj oblasti“, piše poljski list.\nU članku se navodi da radar kontejnerskog tipa ima domet do 3.000 kilometara, čime omogućava Rusiji da kontroliše pokušaje vazdušnih i raketnih napada.\nPodsetimo, radari „Voronjež“ obezbeđuju otkrivanje balističkih ciljeva (raketa, bojevih glava, satelita) na udaljenosti do 6.000 kilometara. Radari vrše praćenje i konstantno merenje koordinata otkrivenih ciljeva, izračunavaju njihove trajektorije i određuju vrstu cilja. Svi radari tipa „Voronjež“ mogu preko modernih digitalnih komunikacionih linija predavati informacije o ciljevima nadređenim štabovima i srodnim sistemima protivvazdušne i protivraketne odbrane.


Huawei planira da postane najveći proizvođač telefona na svetu | PC Press\n25. januar 2019. Branislav Bubanja\nProšle godine Huawei je prestigao Apple i zauzeo drugo mesto po broju prodatih telefona globalno, tako da je za sada ispred njega jedino Samsung. Međutim, ovaj kineski proizvođač ne želi da se zadovolji tom pozicijom, već najavljuje da do kraja ove godine, ili najkasnije tokom 2020. godine postane broj 1.\nReuters je objavio da je tokom prošle godine Huawei povećao prihode za 50%, zahvaljujući širokoj lepezi proizvoda namenjenih krajnjim korisnicima, ali i telekomunikacionim operaterima. Čak i sa problemima koje imaju (zabranu prodaje na američkom tržištu i sve zategnutijim odnosima sa Kanadom), ostala tržišta oberučki prihvataju njihove proizvode. To se posebno odnosi na flagship modele telefona, koji su tokom prošle i početkom ove godine pokazali da, ne samo da su rame uz rame sa najvećim konkurentima, već i da su ih u mnogim segmentima prestigli.\nKompanija je ove nedelje dala uvid u svoje planove za 5G tehnologiju, koji uključuju nove modeme i čipset. Taj novi čipset možda ćemo imati ubrzo prilike da testiramo, pošto postoje indicije da će on biti implementiran u sklopivom telefonu za koji se očekuje da će biti predstavljen u februaru, na Mobile World Congress-u.\nHuawei definitivno ide u pravom smeru. Kompanija je u velikom naletu i sve ukazuje na to da će se njihova očekivanja vrlo brzo ostvariti.\nTagovi: 5G tehnologija, apple, Huawei, mobile world kongress, MWC, pametni telefoni, Reuters, Samsung, Savitljivi telefon\n← Samsung predstavio novi SSD 970 EVO Plus\nNova generacija AirPods slušalica možda će biti povezana sa Siri asistentom →


Novi rok za subvencije za novu fiskalizaciju od 15. marta\nMinistar finansija Siniša Mali najavio je danas novi rok za prijavljivanje za subvencije države za prelazak na novi model fiskalizacije, a koji će trajati od 15. marta do 5. aprila, kako bi svi obveznici fiskalizacije koji se ranije nisu prijavili mogli da dobiju pomoć države.\n“Mi ćemo sutra na sednici Vlade Srbije usvojiti odluku o novom roku za prijavljivanje za subvencije za nabavku fiskalnih kasa. Rok za prijavljivanje je od 15. marta do 5. aprila i ja pozivam sve se nisu prijavili za subvencije da sada to učine”, rekao je Mali.\nMali je prilikom obilaska frizerskog salona “Master klas” u kojem je instalirana nova kasa, dodao, da imamo novca u budzetu za subvencije, da je sve isplaćeno na vreme i u dinar, te da će tako biti i sa onima koji se budu prijavljivali u narednom periodu.\n“Od 1. maja za sve koji treba da budu obveznici novog sistema važi pravilo da moraju da imaju nove fiskalne kase i uređaje i da potpuno rade po novom sistemu”, podsetio je Mali.\nMinistar je vlasniku salona “Master klas” na Novom Beogradu Dušanu Ličini izrazio zahvalnost na tome što se na vreme priključio e-fiskalizaciji.\n“Po starom sistemu frizerski saloni nisu imali obavezu izdavanja fiskalnih računa prilikom pružanja usluga, ali prema novom zakonu jesu, i hvala Dušanu na ažurnosti, odgovornosti i podršci novom sistemu fiskalizacije”, rekao je Mali.\nMinistar je salon obišao u društvu proizvođača kase, kompanije “Galeb”, istakavši da je aparat koji je instaliran u frizerskom salonu lep i moderan i da je reč o potpuno novoj tehnologiji sa kojom idemo u korak sa svetom.\n“Sve ide brže i efikasnije, a u cilju bolje borbe protiv sive ekonomije kako bi Dušan i ostali koji rade u skladu sa propisima imali manje nelojalne konkurencije i mogli da više da zarade”, naveo je Mali.\nOn je podsetio da je ostalo još nešto manje od dva meseca do kraja tranzicionog perioda za prelazak na novi model fiskalizacije. Prema njegovim rečima, svi obveznici mogu da biraju između 200 softverskih i hardverskih rešenja.\n“Više od 130.000 obveznika je već prijavilo lokacije, a na meni je da ih zamolim da se što pre prijave preko portala Poreske uprave i da se ne čeka poslednji dan jer će nastati gužva prilikom instaliranja tih sistema”, kazao je Mali.\nVlasnik frizerskog salona “Master klas” Dušan Ličina izjavio je da Savez frizera sarađuje sa Ministarstvom finansija veoma aktivno. “Apelujem na kolege da što pre uđu u sistem jer nije ništa teško, lako je i bukvalno kao upotreba mobilnog telefona, samo što u sebi ima integrisan štampač. Ja sam požurio jer volim da sam upoznat sa novim tehnologijama i da ne bi došao u situaciju da ne mogu nešto da rešim zbog gužve u sistemu, u kol centrima. Dotle ću biti potpuno spreman”, rekao je Ličina.\nOsnivač Galeb grupe Radoslav Veselinović rekao je da je ta firma stari partner u fiskalizaciji.\n“Sada imamo nove kase koje su android i da imamo dovoljne količine na lageru. Pozivam sve obveznike da se jave i da što pre obave taj deo fiskalizacije, da ne čekaju april jer će biti velika gužva”, naveo je Veselinović i dodao da u toj firmi očekuju da će biti neophodno uraditi i do 1.000 instalacija dnevno.\nPrijavljivanje za subvencije, za sve koji se nisu prijavili u prvom roku, će se odvijati na isti način kao i prethodni put. Ta prijava je jednostavna, ne zahteva mnogo vremena, a obveznici fiskalizacije mogu samo jednom da se prijave, odnosno ne mogu naknadno da menjaju prijavu.\nKada je reč o prednostima koje donosi novi sistem e-fiskalizacije, one su brojne. Poreskim obveznicima, odnosno privredi, se olakšava poslovanje, smanjuju troškovi poslovanja na duži rok, ukida nepotrebno administriranje i samim tim stvara bolji poslovni ambijent.


Policija pojačala potragu za nestalom Monikom\nPočetak/Hronika/Policija pojačala potragu za nestalom Monikom\nNiške Vesti24. decembra 2019.\nZa nestalom devojčicom Monikom Кarimanović (12) iz Suvog Dola, koja je nestala u petak intenzivno se traga, poručuju iz niške policije. Od momenta prijave nestanka su na terenu angažovani svi raspoloživi resursi MUP-a.\nU potrazi se koriste termovizijske kamere, policijski službenici pretražuju teren, a uključeni su i pripadnici Žandarmerije i Helikopterske jedinice, poručuju iz policije.\n„Imajući u vidu da su se na društvenim mrežama i pojedinim medijima pojavile neproverene i nezvanične informacije, Ministarstvo unutrašnjih poslova apeluje na sve da iste ne objavljuju, kako ne bi ugrozili potragu i život devojčice“, naglašavaju iz policije.\nMonika Karimanović, dvanaestogodišnja devojčica iz Suvog Dola, nestala je 20. decembra oko 7,30 kada je krenula u školu „Dr Zoran Đinđić“ u Brzom brodu i tada joj se gubi svaki trag.\nNa sebi je imala crnu jaknu, crne pantalone i roze patike. Nosila je i roze školski ranac.\nMonika Karimanović MUP Oteta devojčica potraga


Saopštnje Inicijative Ne da(vi)mo Beograd: opasno predizborno raskopavanje Beograda! – Balkanekspresrb.rs\nSaopštnje Inicijative Ne da(vi)mo Beograd: opasno predizborno raskopavanje Beograda!\n17/10/2017 Off By\nPovodom povreda koje su dve prolaznice zadobile na neobeleženom i opasnom predizbornom raskopavanju kod Doma omladine inicijativa Ne da(vi)mo Beograd obeležila je danas ovo gradilište trakom sa oznakama “nelegalno”.\nNa ovaj način ukazali smo na to da se ovi radovi vrše mimo zakona, da je gradilište opasno po pešake i radnike, što je ovaj događaj i potvrdio. Predizborna raskopavanja koja su ulice i trotoare našeg grada pretvorila u ratnu zonu pešaka, biciklista i vozača počela su da uzimaju danak i u vidu fizičkih povreda građana koji se jedva probijaju kroz neobeležena, nezaštićena i opasna gradilišta.\nDa je ovo gradilište u potpunosti nebezbedno, da ne sadrži propisima obavezne elemente sa podacima o vrsti, početku i kraju radova, inicijativa Ne da(vi)mo Beograd obavestila je Beokom servis još 11. septembra. Uprkos insistiranju, ovaj servis punih 22 dana odbijao je da o prijavi obavesti inspekcijske organe. Posledica ovakvog bahatog odnosa prema našoj bezbednosti, danas su teška povrede naše dve sugrađanke. Radove ispred Doma omladine, obavlja JKP “Beograd-put” u sklopu “redovnog održavanja” saobraćajne površine.\nDa su radovi koji se izvode nelegalno pečat ove gradske vlasti potvrdili su i oni koji se izvode u parku Ušće. Inicijativa Ne da(vi)mo Beograd podnela je, takođe, prijavu inspekciji i zbog ovih nelegalnih radova, koji se izvode bez plana, mimo propisa i protivzakonito, na osnovu projekta doniranog od strane podobnog investitora MPC Properties koji planira još jednu kulu na Ušću.\nVeliki broj nekoordinisanih građevinskih radova onemogućava normalno funkcionisanje saobraćaja i života grada. Za potrebe predizborne kampanje raskopavaju se tek rekonstruisane ulice, autobuska stajališta i prilazi institucijama. Ovi radovi su delom redovno održavanje infrastrukture, delom godinama zakasneli projekati (poput rekonstrukcije pešačkog dela Brankovog mosta), a jednim delom i potpuno nepotrebni. Jasno je da sinhronizovano tempiranje svih ovih radova nema za svrhu dobrobit ljudi nego isključivo partije u permanentnoj kampanji.\nBahati nasilnici na vlasti moraju odgovarati za ovakav odnos prema građanima i gradu! (Press NDB)♦\nTagsNe da(vi)mo Beograd\nLSV: Penzioneri u Srbiji nemaju razloga za slavlje\nInicijativa Ne da(vi)mo Beograd poziva na obeležavanje Dana oslobođenja Beograda\nПошта Србије уручила признања победницама конкурса „100 успешних пословних жена”


Indija nastoji da preuzme lidersku poziciju u svetskoj proizvodnji čiste energije - Neverovatna Indija\nNaslovna Život Indija nastoji da preuzme lidersku poziciju u svetskoj proizvodnji čiste energije\nPredstavnici 40-ak zemalja su se okupili u nedelju, 11. marta u Indiji na prvom zvaničnom samitu Međunarodne solane alijanse (ISA), neprofitne, na ugovornoj bazi formirane grupe od 121 zemlje, koja za cilj ima promovisanje korišćenja solarne energije.\nCilj ovog skupa bio je postizanje dogovora o dostupnosti solarne energije, tehnologije i finansijskih sredstava svim državama, a tu ideju je prvi predstavio premijer Indije Nerendra Modi na konferenciji Ujedinjenih nacija o klimatskim promenama koja je u novembru 2015. godine održana u Parizu.\nISA je zvanično počela sa radom u decembru 2017. godine sa ciljem da okupi sve zemlje bogate čistim oblikom energije. Sedište organizacije je u Gurgaonu i to omogućava Indiji da preuzme čelnu poziciju u svetu u oblasti pretvaranja fosilnih goriva u oblike čiste energije. To se nadovezuje na plan da Indija pokrene najveći programa obnovljive energije na svetu, sa proizvodnjom od 175 gigavati ove energije do 2022. godine što je ogromno povećanje u odnosu na dosadašnjih 60 GW.\nISA planira da stvori 1.000 GW solarne energije do 2030. godine i od toga ostvari prihod od 1 trilion dolara. Organizacija radi i na drugim projektima, kao što su promovisanje korišćenja solarnih pumpi na farmama, zamena onih koje koriste dizel, kao i novčano pomaganje zemalja članica. Na konferenciji održanoj u nedelju, ISA je lansirala projekat razvoja krovnih solarnih panela, a cilj je i da se razvije pokretno skladište solarne energije koje se može koristiti na različitim prostorima.\nPrethodni tekstČenajin bolji od debitanta za novu šampionsku titulu\nSledeći tekstU ovo indijsko pecivo odmah ćete se zaljubiti


Foto: Sputnjik | U Srbiji pronađen skelet star 8.000 godina, sa posebnim oružjem\nN.N. 29.09.2019 19:55\n"Dosad imamo dobre indicije da je to grob iz kasnog mezolita, jer je u ovom regionu to tipičan način sahranjivanja u tom periodu. Skelet ispružen na leđima, sa rukama na karlici, koji su uvek stavljali paralelno sa Dunavom, a glava je uvek okrenuta nizvodno. To je neka vrsta obrasca po kome se prepoznaje da je u pitanju kasni mezolit, kao i neke alatke koje su pronađene u grobu", kaže za Sputnjik Dušan Borić.\n"Takve alatke od jelenskog roga su najverovatnije bile neki deo sekire. Oni u kasnom mezolitu nisu još uvek imali glačane kamene sekire koje su korišćene kasnije, tokom neolita, koje u ovaj region dolaze tek nekoliko stotina godina od datovanja groba koji smo pronašli. Mislimo da imamo dobre pokazatelje da su alatke korišćene najverovatnije kao sekire, koje su mogle prije svega biti korišćene u obradi drveta", kaže Borić.\n"Ovaj grob i populacija kasnog mezolita koju nalazimo na Vlascu predatira pojavu Lepenskog vira. To sa ljudi, lokalni lovci-sakupljači i ribari koji su bili ti koji su posle nekoliko stotina godina od vremena ove inhumacije počeli da grade i izgradili Lepenski vir onako kako ga mi danas znamo, sa trapeznim kućama i sa ognjištima u sredini, ali i sa umetnošću skulpturalnih oblutaka koji se tamo nalaze", kaže ovaj arheolog.\n"Planiramo i istraživanje na nekim drugim mestima, na lokacijama takođe na Đerdapu, koje dosad nisu istražene. Pretpostavljamo da na njima postoji mogućnost za pronalaženje, po pitanju starosti, sličnih arheoloških slojeva, a možda i nešto starijih ili mlađih. Tema projekta je da se razume kako dolazi do tog prelaza od lovačko-sakupljačkog, ribarskog načina života do trenutka kada prvi zemljoradnici dolaze u ovaj region i osnivaju svoja naselja", objašnjava Borić.


Obezbeđenje kvaliteta softvera | ITS visoka škola, Beograd\nNaziv predmeta: Obezbeđenje kvaliteta softvera\nUpoznavanje sa pojmom kvaliteta softvera i testiranjem, osnovnim tehnikama za testiranje softvera.\nPotpuno poznavanje karakteristika kvalitetnog softvera, poznavanje tehnika za testiranje i ovladavanje pojedinim tehnikama u praksi. Izgrađen kritički odnos prema kvalitetu softvera i svest o značaju koji ima testiranje softvera uz sva njegova ograničenja.\nKultura i etika softverskog inženjerstva\nVrednost i cena kvaliteta\nKvalitet procesa softverskog inženjerstva\nKvalitet softverskog proizvoda\nMerenja softverskog kvaliteta\nProcesi testiranja i obezbeđenja kvaliteta softvera\nStandardi, strategije, tehnike i metode testiranja i obezbeđenja kvaliteta softvera\nRegresiono testiranje. Standardi i alati za testiranje i obezbeđenje kvaliteta softvera\nUpravljanje kvalitetom softvera i kvalitet procesa softverskog inženjerstva\nGenerisanje testova za različite vrste testiranja\nProjektovanje test primera\nKomponentno, integraciono, primopredajno i sistemsko testiranje\nTestiranje atributa kvaliteta\nTestiranje aplikacija korišćenjem konkretnih alata za testiranje


Otvoreni za partnerstvo\nCrna Gora je atraktivna turistička destinacija i ima ogroman potencijal za dalji razvoj, što je velika šansa za aviokompanije kakva je Izi džet, saopšteno je na jučerašnjem sastanku premijera Duška Markovića i predstavnika kompanija Izi džet, Izi džet holidejs i Karisma hotels i rizorts. Marković je naveo da je Vlada otvorena za strateško partnerstvo sa Izi džetom, koji je zainteresovan za dugoročne investicije.\nCrna Gora će biti država domaćin sastanka Mediteranske komisije za održivi razvoj, koji će početi danas u hotelu Maestral u Budvi. Sastanak će otvoriti ministar održivog razvoja i turizma Pavle Radulović. Sastanak Mediteranske komisije za održivi razvoj, koji će trajati do četvrtka, organizuje se tokom predsjedavanja Crne Gore tom komisijom, za period od ove do naredne godine.\nU Crnoj Gori je registrovano 266 operatora bespilotnih letjelica, ali je broj dronova koji su u upotrebi značajno veći, saopštili su iz Agencije za civilno vazduhoplovstvo. Agencija je u cilju uvođenja što više operatora dronova u regulatorne okvire, i ove godine pokrenula edukativnu kampanju o načinima sigurnog upravljanja dronovima.


Merkel: Napredak u pregovorima o dogovoru posle Bregzita - Svet - Dnevni list Danas\nPočetna » Svet » Merkel: Napredak u pregovorima o dogovoru posle Bregzita\nMerkel: Napredak u pregovorima o dogovoru posle Bregzita\nPregovori o postizanju sporazuma o trgovinskim odnosima Londona i EU posle Bregzita zabeležili su napredak i biće nastavljeni do kraja ove nedelje, izjavila je danas nemačka kancelarka Angela Merkel.\n„Evropska komisija trenutno pregovara… i to do vikenda, tačnije do kraja nedelje, da vidi da li je još moguće naći rešenje. Postoji napredak, ali ne i proboj (u pregovorima)“, rekla je kancelarka u parlamentu.\nMerkel je dodala da je bolje imati sporazum, ali je navela da Evropska unija spremna i za slučaj da ga ne bude.\nPredsednica Evropske komisije Ursula fon der Lajen (Von der Leyen) izjavila je ranije danas da su naredni dani „odlučujući“ za postizanja sporazuma o trgovinskim odnosima EU i Velike Britanije posle Bregzita.\nVelika Britanija je 31. januara izašla iz EU (Bregzit), a 31. decembra ističe prelazni period i tada London treba da napusti jedinstveno tržište EU i carinsku uniju.\nAngela MerkelBregzitEUEvropska unijaPregovoriVelika BritanijaBerlin


"Mislim da smo odlično pripremili utakmicu. Igrali smo iznad svojih mogućnosti. Nismo bili favoriti, pa je naš plasman u Ligu šampiona veliko iznenađenje", rekao je Brković na konferenciji za novinare.\nOn je zahvalio navijačima Partiazana koji su došli iz inostranstva. Rukometaš Partizana Savo Mešter istakao je da mu je drago što se njegov tim plasirao u Ligu šampiona.\n"Imaćemo 10 jakih utakmica. Mi nećemo predstavljati samo Partizan, već Srbiju i mislim da će ti mečevi biti lepa uvertira uoči Evropskog prvenstva u januaru 2012. godine", rekao je Mešter.\nTrener Porta Ljubomir Obradović nije došao na konferenciju za novinare. U drugom meču, za treće i četvrto mesto, domaći Tatran je pobedio grčki AEK sa 40:23 (21:7).\nPartizan će u Ligi šampiona igrati u Grupi D, u kojoj su još Monpelje, Kopenhagen, nemački Kil, Ademar Leon iz Španije i madjarski Pik Seged.


Ekonomija - datum: 2018-11-01 SVJETSKA BANKA OBJAVILA IZVJEŠTAJ O LAKOĆI POSLOVANJA Crna Gora nazadovala za osam mjesta\nCrna Gora je u ovogodišnjem izvještaju Svjetske banke (SB) o lakoći poslovanja Duing biznis zauzela 50. mjesto, od 190 rangiranih zemalja, što je pad za osam pozicija u odnosu na prethodnu godinu. Iz SB je saopšteno da ovogodišnje lošije rangiranje ne znači nužno da se poslovno okruženje u Crnoj Gori pogoršalo.\n– To u stvari naglašava činjenicu da su druge zemlje poboljšale svoje poslovno okruženje putem značajnih reformi i time su postale konkurentnije, dok u Crnoj Gori nije došlo do poboljšanja ni u jednoj od oblasti koje se mjere u izvještaju – pojasnili su iz SB.\nPo sveukupnoj lakoći poslovanja, od zemalja zapadnog Balkana Makedonija se našla na desetoj poziciji, Kosovo na 44, Srbija 48, Albanija 63. i Bosna i Hercegovina 89.\nIzvještaj SB „Trening za reformu“ objavljen je juče, a pokazao je da su ekonomije u regionu Evrope i centralne Azije ubrzale dinamiku reformi u cilju unapređenja lakoće poslovanja za domaća mala i srednja preduzeća. U regionu Evrope i centralne Azije sprovedene su ukupno 54 poslovne reforme, u odnosu na 43 prethodne godine.\n– Skoro sve od ukupno 23 zemlje regiona sprovele su reforme koje pomažu otvaranju radnih mjesta i podstiču privatno preduzetništvo – dodaje se u saopštenju.


novooboleli Архиве - Dnevnik Juga\nPočetna / Tag arhiva: novooboleli\nTag arhiva: novooboleli\nU Leskovcu, Vlasotincu i Lebanu 13 novoobolelih\nSrdjan Stamenkovic 19/02/2021\tDRUŠTVO, Korona Virus, Lebane, Leskovac, Vlasotince 0\nPrrema zvaničnim podacima Zavoda za javno zdravlje Leskovac, u prethodna 24 časa u Jablaničkom okurugu je potvrđeno 13 novih slučajeva infekcije Korona virusom. U poslednja 24 časa od 231 rezultata (od toga za grad Leskovac 166) – 13 rezultata je sa pozitivnim nalazom. Od tog broja 9 lica sa teritorije …\nU Leskovcu 8, Vlasotincu 6 i Lebanu 1 novozaraženi – Obolelo 6 penzionera i 2 učenika\nSrdjan Stamenkovic 15/01/2021\tBojnik, DRUŠTVO, Korona Virus, Lebane, Leskovac, Medvedja, Vlasotince 0\nZavod za javno zdravlje Leskovac saopštio je najnovije podatke o epidemiološkoj situaciji u Jablaničkom okrugu. U poslednja 24 lasa od 198 rezultata (od toga za grad Leskovac 114) – 15 rezultata je sa pozitivnim nalazom. Po gradovima i opštnama broj novozaraženih je sledeći: 8 lica sa teritorije grada Leskovca, 6 …\nSrdjan Stamenkovic 20/10/2020\tDRUŠTVO, Korona Virus, Leskovac, Niš, Vranje 0\nU Srbiji je danas zabeležen veliki skok u broju novih potvrđenih slučajeva Korona virusa. Testirana su 7.242 uzorka, a potvrđeno 326 novoobolelih. U poslednja 24 časa sa Korona virusom su preminula još 2 pacijenta, tako da je ukupan broj smtnih slučajeva povezanih sa Covid 19 dostigao 780. Povećava se i …


OHR o referendumu u RS-u: Nema potrebe za bonskim ovlastima\nNaslovnica Politika OHR o referendumu u RS-u: Nema potrebe za bonskim ovlastima\nUstavni sud Bosne i Hercegovine na posljednjoj sjednici odbio je zahtjev Narodne skupštine Republike Srpske za preispitivanje odluke svoje čime je potvrđeno da se 9. januar, Dan RS, smatra neustavnim. Pet dana prije održavanja referenduma, zatražili smo komentar Ureda visokog predstavnika u BiH (OHR).\nIako su političari iz FBiH pozivali i očekivali da će visoki predstavnik Valentin Inzko u ovom slučaju posegnuti za bonskim ovlastima kao što je to uradio supervizor za Distrikt Brčko, Bruce G. Berton, to se ipak neće desiti.\n“U ovom trenutku nema potrebe za korištenjem izvršnih ovlasti visokog predstavnika u slučaju referenduma u Republici Srpskoj, budući da je Ustavni sud BiH donio privremenu obustavu odluke o raspisivanju referenduma, te stoga ne postoji pravni osnov za održavanje tog referenduma. Slijedom odluke o privremenoj obustavi, Komisija za referendum u Republici Srpskoj nema mandat da organizira referendum koji je suspendiran. Visoki predstavnik poziva sve nadležne organe da osiguraju poštivanje ove odluke, te podsjeća sve organe vlasti da je kršenje odluka Ustavnog suda krivično djelo”, kazali su za N1 u Uredu visokog predstavnika u BiH.\nUpravni odbor Vijeća za implementaciju mira (PIC) također je poručio da neće tolerirati kršenje Dejtonskog sporazuma niti pokušaje otcjepljenja. Uz izdvojeno mišljenje Rusije, iz PIC-a su poručili da je Ustavom BiH utvrđeno da su odluke Ustavnog suda BiH konačne i obavezujuće i da su entiteti u obavezi da poštuju odluke institucija BiH.\nPrethodni članakVraćam ti se Bosno: Ovo je priča porodice Ibrahimović\nSljedeći članakIgrao je za Francusku i Manchester City, a s 24 godine ostavlja nogomet zbog islama


Poštovani, Juče mi je moj poslodavac usmenim putem saopštio da sam dobio otkaz posle mesec dana rada kod njega.Poslodavac neće da mi da platu za taj mesec niti da mi uruči u pisanoj formi rešenje o otkazu.Treba mi vaša pravna pomoć štad radim! Srdačan pozdrav\nZakonom o radu je propisano da se Ugovor o radu otkazuje rešenjem u psianom obliku i obavezno sadrži obrazloženje i pouku o pravnom leku. Rešenje o otkazu mora da se dostavi najpre zaposlenom lično na adresu prebivališta ili u prostorijama poslodavca. Ukoliko to nije moguće onda se rešenje objavljuje na oglasnoj tabli poslodavca i po proteku roka 8 dana smatra se da je dostavljanje izvršeno. Takođe obeveza poslodavca je da pre dostavljanja rešenje zaposlenog pismenim putem obavesti na postojanje razloga za otkaz ugovora o radu koji su predviđeni i tačno određeni zakonom. S obzriom da niste naveli kakav ste ugovor o radi zaključili, potrebno je da Vam napomenm da ukoliko je to ugovor sa probnim radom, tada isto tako poslodavac i zaposleni mogu da otkažu ugovor o radu sa otkaznim rokom koji ne može biti kraći od 5 radnih dana, a zaposleni koji za vreme probnog rada ne pokaže dovoljne i odgovarajuće sposobnosti prestaje radni odnos danaom isteka roka određenog ugovorom o radu.\nKod ugovora o radu na određeno vreme radni odnos može da prestane u bmometnu kada su ispunjni uslovi zbog čega je neko lice primeljno na određeno vreme ( na primer do povratka trudnice na posao). Radni odnos na neodređeno vreme se može raskinuti iz zakonom predviđenih razloga,ali mora da se ispoštuje gore poneuti postupak.


Izvor: SrbijaDanas.com, 01.Apr.2020, 12:55 (ažurirano 02.Apr.2020.)\nZa dečaka, koji je rođen u petak i testiran na koronu, ni posle 5 dana nije stigao rezultat, majka će biti u kućnoj izolaciji, a dečak kod rodbine.\nBeba, koju je prošlog petka u Ginekološko akušerskoj klinici "Narodni front" rodila žena iz Valjeva zaražena korona virusom, biće puštena danas iz ove ustanove. Za ovog dečaka, starog svega pet dana, još nije stigao rezultat da li ima COVID 19 ili ne.\nPored bebe, kući će biti puštena i majka, ali će ona >> Pročitaj celu vest na sajtu SrbijaDanas.com << biti u kućnoj izolaciji.\n- Beba i majka će biti razdvojeni s obzirom na to da je porodilji potvrđen korona virus. Majka će biti u kućnoj izolaciji, a beba će biti kod rodbine, koja će je i preuzeti iz porodilišta a koji žive blizu porodičnog doma ovog novorođenčeta - saznaje Telegraf.rs u ovom porodilištu.\nPrema našim saznanjima, za ovog malenog dečaka, koji je odmah po rođenju testiran na korona virus, još nisu stigli rezultati, iako je od tada prošlo pet dana, tako da on ide kući bez njih.\nBeba je sve vreme bila odvojena od majke i u GAK "Narodni front".\nInače, i majka i beba se osećaju dobro.\nOva porodilja iz Valjeva u petak, 27. marta je, kako smo već objavili, rodila zdravog dečaka. Beba je bila teška 3.750 grama, dobila je ocenu 9 na 10.\nSrećna mama nije morala zbog zaraze da porodi ranije. Ona je već bila u terminu za porođaj, te joj je u petak urađen carski rez.\nSuprug bio u kontaktu sa zaraženom osobom\nKako je dan posle porođaja objasnio direktor GAK-a Željko Miković, ona se zarazila tako što je njen suprug bio u kontaktu sa dokazanom zaraženom osobom.\n- Oboje su počeli izolaciju. Ona je prošla bez kliničke slike. Za razliku od druge dve žene koje su pokazivale dosta izraženu kliničku sliku, a koja je upućivala na pneumoniju - međutim, te dve žene su bile negativne. Tako da od svih slučajeva, a ima ih 18 opisanih iz Kine, samo je jedna trudnica do sada stigla do intenzivne nege, one, dakle, prolaze jednako kao opšta populacija tih godina, dobro podnose tu infekciju - objasnio je dr Miković.\nOn je tada rekao i da sva iskustva pokazuju da se bebe rađaju zdrave te da očekuje da i ova bude negativna na COVID 19.\nSrećnu mamu je porodio tim lekara koji su činili ginekolozi dr Aleksandra Vasić, dr Milan Perović, zatim anesteziolog Željko Pavlović, babica Biljana Martinović, instrumentarka Anđelka Spasojevič, anestetičar Marko Jovanović, i pedijatar primarijus Mira Raščanin.\nOna je prva trudnica zaražena korona virusom koja se porodila u Srbiji.\nSrbijaDanas.com: Porodila se žena pozitivna na korona virus, beba prebačena na intenzivnu negu\nVečernje novosti: Beba čija je MAJKA ZARAŽENA virusom korona, danas ide kući


Nakon beogradskog Sajma energetike dogovorene isporuke uglja iz FBiH za Srbiju - Akta.ba\nNakon beogradskog Sajma energetike dogovorene isporuke uglja iz FBiH za Srbiju\n02.12.2008. 12:02 / Izvor: Oslobođenje\nBrojni poslovni kontakti predstavnika rudnika uglja iz Federacije BiH na prošlonedjeljnom 4. Međunarodnom sajmu energetike u Beogradu rezultirali su novim poslovima. Za kupce u Srbiji u slijedećim mjesecima biće isporučeno oko 100.000 tona uglja što je količina vrijedna 3 miliona eura.\nPet rudnika uglja (Banovići, Kreka, Đurđevik, Breza i Kakanj) te kompanija Rudstroj iz Kaknja na sajmu su učestvovali u okviru zajedničkog štanda Privredne/Gospodarske komore Federacije BiH. Njihov nastup u Beogradu podržala je i Vanjskotrgovinska komora BiH.\nAvdo Rapa, potpredsjednik ove komore i vođa poslovne delegacije BiH na sajmu ENERGETIKA zadovoljan je i ostalim efektima učešća na ovoj privrednoj manifestaciji. Posebno je izdvojio razgovore u Elektroprivredi Srbije i Agenciji za energetsku efikasnost Srbije jer su pokazali da početak strateških investicija u energetski sektor BiH i Srbije predstavlja šansu za mnogo veću saradnju kompanija ovog sektora i privreda dvaju država.\nZa saradnju na projektima zainteresiran je Elektrotehnički institut "Nikola Tesla" iz Beograda čiji se direktor dr. Dragan Kovačević susreo sa grupom privrednika iz BiH.\n"Mnogi događaji u ekonomiji ukazuju na potrebu da se zemlje i kompanije, ali i naučne i druge institucije u regiji moraju čvršće uvezivati, ne zbog toga što je to i interes Evrope već iz razloga da tako možemo brže i efikasnije odgovoriti na izazove koji su pred nama", smatra Dragan Kovačević.


Kuršumlija sve vesti - Page 14 of 18 - JUGPRESS\nKuršumlija 5 Januara, 2016\nŠTA JE PRONAŠAO DRŽAVNI REVIZOR U OPŠTINI KURŠUMLIJA\nKURŠUMLIJA Opština Kuršumlija je nepravilno preuzela obaveze i izvršila rashodeu ukupnom iznosu od 190.994 hiljada dinara , navodi se u izveštaju državnog revizora za 2014. Godinu. U ovom izveštaju se precizira da je više…\nKuršumlija 28 Decembra, 2015\nVLADA JAPANA DONIRALA NOVAC ZA ŠKOLU\nKURSUMLIJA Vlada Japana donirala je 69.840 evra, Osnovnoj školi “Drinka Pavlović” iz Kuršumli a ovaj novac će biti iskorišćen za zamenu dotrajale stolarije. Svečanosti na kojoj je potpisan ugovor o donaciji u Vladi Srbije prisustvovali…\nKuršumlija 25 Decembra, 2015\nKURŠUMLIJA Lokalna samouprava u Kuršumliji obezbedila je novogodišnje paketiće za 30 mališana sa posebnim potrebama. Predsednica Saveta za socijalnu zaštitu Violeta Jakovljević rekla je da je zbog predloženih mera štednje od strane Vlade Republike Srbije…\nKuršumlija 24 Decembra, 2015\nTRI OSOBE POVREDJENE U PREVRTANJU AUTOMOBILA\nKURŠUMLIJA U Pepeljevcu, opština Kuršumlija, noćas, pola sata posle ponoći, dogodila se saobraćajna nezgoda u kojoj su tri osobe povređene. Do saobraćajne nezgode je došlo kada je četrdesetjednogodišnji vozač putničkog vozila „opel zafira“,…\nKuršumlija 23 Decembra, 2015\nJOŠ ŠEST KILOMETARA DO MEDVEDJE\nKURŠUMLIJA Direkcija za izgradnju Opštine Kuršumlija asfaltirala je deonicu opštinskog puta Zebice – Dobri Do u dužini od 6,5 kilometara. Vrednost investicije iznosi 28 miliona dinara a radove je izvelo Preduzeće za puteve iz…\nKuršumlija 22 Decembra, 2015\nČETIRI RASELJENE PORODICE DOBILE KUĆE\nKURŠUMLIJA Četiri interno raseljene porodice sa Kosova I Metohije potpisale su danas ugovore o kupovini seoskih domaćinastava. Svaka od tih porodica je za ove namene dobila po 950 hiljada dinara a oopština Kuršumlija u…\nKuršumlija 20 Decembra, 2015\nTRI OSOBE POVREDJENE U NOVOM SELU\nKURŠUMLIJA U Novom Selu, opština Kuršumlija, 19. decembra 2015. godine dogodila se saobraćajna nesreća u kojoj su povređene tri osobe. Do saobraćajne nesreće je došlo kada je četrdesetpetogodišnji vozač automobila „opel astra“ kosovskih registarskih tablica,…\nKuršumlija 9 Decembra, 2015\nKuršumlija 7 Decembra, 2015


Epidemiolog Đurić: U Srbiji "histerija" u vezi s pandemijom, građani izgubili poverenje u vlast\n► Epidemiolog Đurić: U Srbiji "histerija" u vezi s pandemijom,\nEpidemiolog Predrag Đurić, s novosadskog Univerziteta, izjavio je danas da je u Srbiji na delu "histerija" u vezi s pandemijom KOVIDA-19 i ocenio da je to posledica gubitka poverenja građana u odluke vlasti.\n"Veštačka pauza je nastala u junu. Vlast je promovisala da je epidemija završena. Organizovani su masovni događaji, utakmice, maturske i apsolventske večeri" - rekao je Đurić u Fejsbuk emisiji Nezavisnog društva novinara Vojvodine "Kad virus preuzme kontrolu".\nPo njegovim rečima, vlast treba da izađe pred javnost s pravim brojevima.\n"Bez poverenja građana u politički i zdravstveni sistem, svaka mera je sporna"kazao je Đurić i dodao da je epidemija otkrila hronične probleme zdravstva i države.\nOn je rekao da pandemija neće prestati uskoro.\nDodao je da građani treba da pomognu stručnom delu Kriznog štaba da se oslobodi straha od vlasti.\nPredsednik Sindikata lekara i farmaceuta Srbije Rade Panić rekao je da je vlast u Srbiji "loš roditelj" jer je prvo uvela rigorozne mere za stanovništvo u borbi protiv epidemije, a potom ih je potpuno relaksirala.\n"Da nije bilo izbora, ne bi bilo bujanja epidemije", kazao je Panić i ocenio da je poverenje između vlasti, struke i građana ključno, ali je u Srbiji "značajno poljuljano".\n"Ne vidim želju, volju i nameru vlasti da se to reši, a građani su trenutno u kolektivnoj psihozi", ocenio je on.\nPo njegovim rečima, predsednik Srbije, Aleksandar Vučić, svojim medijskim nastupima je izazvao "bunt građana".\nPanić je rekao da je zdravstvo u Srbiji "siroče" i zatražio smenjivanje ministra Zlatibora Lončara, za koga je rekao da se ne razume u svoj posao.\n"Zdravstveni radnici su izgubili poverenje u vlast i u Ministarstvo" zdavstva, kazao je Panić i naveo da je od početka epidemije umrlo 18 lekara i stomatologa, od čega se 15 zarazilo na radnom mestu.\nDodao je da je sada stanje s medicinskom opremom "nešto bolje" i poručio vlasti da mora da nauči da "sluša struku".\nNovinarka iz Novog Pazara, Amela Bajrović, kazala je da su građani morali da "vrisnu da bi ih neko čuo" i dodala da je situacija u tom gradu i dalje teška, ali je atmosfera znatno bolja, zbog velike solidarnosti.\nPo njenim rečima, predizborni skupovi su uticali na bujanje epidemije u Sandžaku.\n"Vlast iz nedelje u nedelju sve više vređa ovaj jadni, napaćeni narod. Hoćemo da čujemo istinu, kakva god bila", poručila je Amela Bajrović.\nVoditelj emisije, Darko Šper, uputio je na kraju javni apel demonstrantima i policiji da obrate pažnju na novinare i da ih tokom protesta ne ugrožavaju dok rade.\n"Ukoliko novinara ne bude na ulicama, nećete znati šta se dešava", upozorio je Šper.\nNDNV je serijal emisija "NDNV Media Hub" pokrenuo početkom aprila povodom privođenja članice UO NDNV-a i novinarke portala Nova.rs Ane Lalić.


„SRBIJA NASTAVLJA RAZVOJ 5G MREŽE“ Matić: Uvođenje se samo odlaže kao jedna od ekonomskih posledica pandemije – Tutin Press\n„SRBIJA NASTAVLJA RAZVOJ 5G MREŽE“ Matić: Uvođenje se samo odlaže kao jedna od ekonomskih posledica pandemije\nSrbija nastavlja rad na razvoju 5G mreže, samo se njeno uvođenje odlaže kao jedna od ekonomskih posledica pandemije, izjavila je danas ministarka trgovine, turizma i telekomunikacija Tatjana Matić.\nNavodi za Politiku da najveću potrebu za uvodjenjem i razvojem 5G mreže imaju industrija i naučna zajednica.\n„Međutim, usled pandemije industrija nije u mogućnosti da sada podrži uvođenje mreže nove generacije. Tu nije problem sa mobilnim operatorima, kako se navodilo u medijima, jer su oni svojim planovima predvideli sredstva za kupovinu spektra na aukciji koja je bila najavljena za kraj godine. Srbija svakako nastavlja rad na razvoju 5G mreže“, rekla je Matić.\nIstiče da se radi i na uvođenju širokopojasne mreže u ruralnim područjima što će doprineti podizanju kvaliteta života gradjana.\n„Do sada smo raspisali tri javna poziva za mobilne operatore i već imamo potpisane prve ugovore. Treći javni poaziv je rapisan 11. decembra za 386 naselja, a otvranje ponuda je zakazano za 18. januar“, navela je Matić.\nNa pitanje koliko je kredita iz Fonda za razvoj dodeljeno hotelijerima i drugim kompanijama iz ovog sektora, a koliko je zainteresovanih konkurisalo, kaže da je iz sektora podneto ukupno 1.036 zahteva, da je odobreno 378 u vrendosti od 3,1 milijarde dinara, a u obradi je 607 zahteva.\nSamo za turističke agencije i rentakar kompanije odobreno je više od milijardu dinara po ovom programu, dodala je ona.\n„Mi smo, inače, podneli inicijativu Ministarstvu privrede za ubrzanje procedure realizacije posebnog programa Fonda namenjenog turističkom sektoru, s obzirom na stepen njihove ugroženosti usled pandemije“.\nGovoreći o gubicima u turizmu, kaže da broj aktivnih turističkih agencija-organizatora putovanje nije drastično pao. U martu ih je bilo 415, a u decembru 407.\nTrenutno je 816 aktivnih turističkih agencija – posrednika, dodala je Matić


Galenika: Inspirisani digitalizacijom do „inteligentne kompanije” | PC Press\nGalenika: Inspirisani digitalizacijom do „inteligentne kompanije”\nRazvoj IT sektora je neophodna komponenta razvitka svake kompanije. Što je kompanija veća, informacioni sistem mora da bude fleksibilniji i sveobuhvatniji, a Galenika se opredelila za SAP S/4HANA Private Cloud. O implementaciji sistema govori Miloš Nikolić, direktor sektora informacionih tehnologija kompanije Galenika.\nKada je Galenika prepoznala digitalnu transformaciju kao svoj strateški prioritet? Kakva su bila prva razmišljanja na temu digitalne transformacije?\nKada je Galenika postala deo brazilske NC Grupe (www.gruponc.net.br), menadžment je digitalnu transformaciju prepoznao kao jedan od strateških prioriteta za dalji razvoj. Analizom strategije i ciljeva, uspeli smo da stvorimo viziju željenog operativnog biznis modela, koristeći najsavremenije tehnologije i IT rešenja, i da definišemo šta treba da predstavljaju temelji naše digitalne transformacije.\nBitno je razumeti na samom početku digitalne transformacije da ona menja način na koji cela kompanija funkcioniše. Menjaju se sistemi, procesi, tok rada i kultura, i to na svim nivoima u organizaciji. Digitalna transformacija pomaže organizaciji da održi korak sa novim zahtevima tržišta i celokupne ekonomije. Omogućava kompanijama da se bolje pozicioniraju u poslovnom okruženju koje se stalno menja, pre svega kao odgovor na izuzetno brzu tehnološku evoluciju.\nMiloš Nikolić, direktor IT sektora, Galenika\nKakav ste tim oformili da biste definisali, a onda i realizovali transformaciju ICT odeljenja u Galenici?\nTim čini cela organizacija, svi smo deo digitalne transformacije, to je osnovna poruka koju kontinuirano šaljemo na svim nivoima. Celokupan IT tim mora da sagleda i razume poslovne izazove, s jedne strane, a zatim da ponudi odgovarajuća tehnološka rešenja. Naša uloga je, takođe, da približimo inovativna rešenja biznisu i tu dolazimo do ključnog faktora uspeha svake transformacije, pa i digitalne, a to je spremnost za prihvatanje promena. Digitalna transformacija u Galenici nema rok niti kraj, to je način razmišljanja koji se usvaja i postaje deo vašeg DNK, a onda sve postaje moguće.\nKako ste izabrali SAP S/4HANA na privatnom cloud-u kao rešenje na kome će se sve zasnivati?\nSAP je globalni lider u domenu ERP rešenja i upravo smo prepoznali agilnost, fleksibilnost i potencijal S4/HANA Cloud platforme kao sjajnu osnovu za dalji rast i razvoj Galenike. Pre samog projekta implementacije SAP-a, radili smo analizu operativnih i strateških zahteva koje treba da zadovolji budući ERP sistem, ali i kao deo dugoročnog plana razvoja Galenike, i došli smo do zaključka da ta platforma može da odgovori na sve naše anticipirane izazove i potrebe.\nKoliko je proces implementacije trajao i koji su bili glavni problemi? Kako ste stigli do SAP Quality Award u kategoriji Rapid Time to Value?\nImplementacija je trajala sedam meseci i bila je uspešna pre svega zbog sjajnog tima posvećenih ljudi koji su radili na projektu, i izuzetne podrške i razumevanja C-nivoa za sve naše izazove s kojima smo se susretali, a bilo ih je. Pre svega mislim na izuzetno kratko vreme koje smo imali na raspolaganju da završimo sve što je potrebno.\nSav trud, rad i izuzetnost u primenjivanju najviših standarda implementacije rezultirao je da SAP prepozna u nama pobednike u kategoriji Rapid Time to Value i dodeli nam nagradu. To je još jedna potvrda da imamo sjajan tim ljudi i da smo spremni da uspešno iznesemo i najzahtevnije projekte.\nKako se sve to primenjuje u samoj proizvodnji, kroz IIoT (Industrial Internet of Things)?\nTo je inovativan projekat gde smo, koristeći najnovije tehnologije poput pametnih kamera, senzora na proizvodnim linijama, LoRa mreže i IoT platforme, koja u sebi ima mogućnost mašinskog učenja (ML), uspeli da napravimo platformu za pametno praćenje kompletnog procesa proizvodnje u realnom vremenu. Nivo detalja i informacije koje sada imamo zahvaljujući toj platformi zaista su nam pomogli da celokupne operacije u proizvodnji podignemo na viši nivo. I dalje radimo na razvijanju i integraciji te platforme sa SAP-om i ostalim sistemima, što za cilj ima da dobijemo jedan „digitalni kokpit” koji će nam omogućiti dalje povećanje efikasnosti i kvaliteta u upravljanju proizvodnim procesima.\nŠta očekujete od implementacije sistema SAP Analytics Cloud?\nSAP SAC je najnaprednije rešenje za poslovnu analitiku, planiranje i inteligenciju, kojim želimo da iz ogromne količine podataka iz različitih izvora dođemo do informacija koje do sada nismo mogli da znamo. Cilj je da Galenika postane „inteligentna kompanija” koja može da pravovremeno prepozna i razume na pravi način sva dešavanja, kako interno tako i eksterno. S količinom informacija i brzinom promena koje se dešavaju globalno na svim nivoima, prednost u brzini i kvalitetu odlučivanja biće ključna za opstanak i dalji razvoj svih kompanija, a to je krajnji cilj implementacije SAP Analytics cloud rešenja.\nNove mogućnosti – novi izazovi\nKako ste osmislili program obuke kojim su se zaposleni upoznali s korišćenjem novih tehnologija?\nEdukacija, kao i saradnja sa svim kolegama, svakodnevni je proces, on se dešava u svim interakcijama, na svim nivoima u organizaciji. Nove tehnologije su sveprisutne i veoma je bitno imati svest o potrebi samoedukacije. Ako se osvrnemo oko nas, svuda su prisutni smart uređaji – televizori, frižideri, veš-mašine… prosto je nemoguće funkcionisati ako ne upoznajete nove tehnologije i ovladavate njima. Ceo IT tim kontinuirano analizira poslovne zahteve i izazove i prepoznaje koje tehnološko rešenje bi moglo da odgovori na poslovne potrebe. Bitno je da u što kraćem periodu ponudimo tehnološko rešenje i predstavimo ga na pravi način biznisu, kako bismo došli do faze „dokazivanja koncepta” i kroz njega svi zajedno mnogo naučimo o novim tehnologijama, kao i njihovoj primenljivosti.\nTakođe, osmislili smo koncept „IT Roadshow” gde ćemo kvartalno predstavljati kako da maksimalno iskoristimo mogućnosti postojećih tehnoloških rešenja koja imamo u Galenici, ali i da predstavimo neka inovativna i zanimljiva rešenja kao deo budućih inicijativa i predloga za unapređenje. Verujem da se tehnologija najbolje „kapira” kroz primenu i konkretne primere relevantne za biznis, zato smo se odlučili za takav pristup.\nGalenika dobitnik SAP Quality Awards 2021. godine u CEE\nU julu ove godine, u okviru takmičenja SAP Quality Awards za region centralne i istočne Evrope, kompanija Galenika osvojila je nagradu Grand Winner u kategoriji Rapid Time to Value – Large Size Implementation, za projekat inovativne poslovne transformacije kroz implementaciju najsavremenijeg sistema za upravljanje poslovanjem – SAP S/4HANA Private Cloud.\nKorisna adresa: Galenika.rs\nTagovi: Digitalizacija, digitalna transformacija, Galenika, intervju\n← Rittal: Pametna industrija između edge-a i cloud-a\nIBM predstavio 127-kubitni kvantni procesor →


Program ,,Moja prva plata” - Podrška mladima | Ministarstvo omladine i sporta\nProgram ,,Moja prva plata” - Podrška mladima\nDatum: 08.10.2020 | Kategorija: Vesti, Omladina,\nVlada Republike Srbije pokrenula je program ,,Moja prva plata” https://mojaprvaplata.gov.rs/ , kako bi se podstaklo osposobljavanje mladih za rad i pružila podrška privredi u rešavanju problema nedostatka kadrova. Priliku da steknu radno iskustvo, kao i potencijalno buduće zaposlenje, dobiće 10 hiljada mladih, u šta će država, koja prepoznaje značaj i važnost ulaganja u mlade, investirati 2 milijarde dinara. Prijavljivanje za mlade ljude koji su zainteresovani da počnu svoju radnu karijeru počinje 8. oktobra i traje do 8. novembra.\nTim povodom je organizovan sastanak na kom su predsednica Vlade Republike Srbije Ana Brnabić, ministar omladine i sporta Vanja Udovičić i predsednik Privredne komore Srbije Marko Čadež razgovarali sa predstavnicima udruženja mladih o politici i programu zapošljavanja mladih.\nProgram ,,Moja prva plata” je namenjen mladima sa srednjim i visokim obrazovanjem, do navršenih 30 godina života, bez radnog iskustva. Mladima sa završenim srednjim obrazovanjem obezbeđena je mesečna novčana naknada u iznosu od 20 hiljada dinara, dok za one sa završenim visokim obrazovanjem ona iznosi 24 hiljade dinara.\nPoziv za poslodavce za učešće u programu objavila je Nacionalna služba za zapošljavanje, u avgustu, a na njega je pristiglo više od 10 hiljada prijava zainteresovanih kompanija, koje su oglasile približno 17 hiljada pozicija za 28 hiljada radnih mesta.\nViše od 70 odsto pozicija koje su kompanije prijavile dostupno je za kandidate sa završenom srednjom školom, a prijave poslodavaca stigle su iz čitave Srbije, iz kompanija različitih delatnosti i obima.\nSve informacije o programu, načinu prijavljivanja i oglašenim pozicijama za koje poslodavci traže mlade možete pronaći na portalu „Moja prva plata”, https://mojaprvaplata.gov.rs/ .


Britanska kraljica Elizabeta Druga našla se u nezavidnom položaju, nakon što je odobrila zahtev premijera Borisa Džonsona da suspenduje rad parlamenta od 9. septembra do 14. oktobra.\nPretpostavlja se da Džonson time želi da onemogući poslanike da blokiraju eventualnu odluku vlade da sprovede Bregzit bez dogovora.\nNakon njega je i lider opozicije Džeremi Korbin rekao da će tražiti da razgovara sa kraljicom.\nKraljica se uglavnom ne meša u politiku svoje zemlje, ali se sada našla u samom centru krize oko Bregzita.\nPrema Ustavu, kraljica je slobodna da odlučuje da li će podržati vladine planove ili podržati suverenitet parlamenta.\n"Ipak, iako je ona, za sada, u skladu sa konvnecijom poslušala Džonsona, sukob između parlamenta i premijera oko dogovora o Bregzitu mogao bi prekršiti pravilo priručnika kabineta da kraljica 'ne sme biti uvučena u partijsku politiku'", navodi "Ekonomist".\nDžonsonova vlada trenutno ima većinu za jednog člana u parlamentu, ali postoji i grupa pripadnika njegove Konzervativne partije, koji su odlučni da ga spreče da izvede Britaniju iz EU bez dogovora.\nSuspenzija rada parlamenta je uobičajena stvar i uglavnom se dešava na jesen, ali retko kada da traje ovoliko dugo.\nIako je drastično smanjeno vreme za one koji pokušavaju da spreče Bregzit bez dogovora, ipak postoje mogućnosti da kritičari doskoče Džonsonu, najverovatnije glasanjem o nepoverenju.\nŠta ako bude izglasano nepoverenje vladi?\nUkoliko bude izglasano nepoverenje vladi, a iz Laburističke partije su već nagovestili tu mogućnost, mogući su novi izbori.\nZakon kaže da premijer mora savetovati kraljicu kada da održi izbore. Ako u 14 dana ne može da se formira alternativna vlada, Džonson bi mogao da predloži datum izbora posle 31. oktobra, a kraljica bi bila obavezna da ga odredi.\n- Kraljica se užasava toga da bude uvučena u politiku, delom i zato što je ona po prirodi neutralna i povučena, a takođe i zato što duboko veruje da bi ustavna monarhija trebalo da učini sve što može da ostane iznad sukoba. Stoga, u slučaju da 14-dnevno pravilo postane primenljivo, mislim da je velika verovatnoća da će uslediti tih 14 dana i da će se ona držati tog pravila, jer je to pravilo i ne postoji drugi zakon koji bi joj rekao šta bi trebalo da uradi drugačije. Ako se može proizvesti neko drugo pravilo ili presedan - ili ako je prekoračen 14-dnevni rok - onda ona i njeni savetnici mogu videti stvari drugačije. Njeno veličanstvo ima iskusan i veoma kvalifikovan tim pravnih i ustavnih savetnika koji će je voditi po tim pitanjima - rekao je Lejsi za "Politiko".\nKorbin: Sprečićemo Džonsona da suspenduje parlament, ako treba i GLASANJEM O NEPOVERENJU VLADI\n"OVO JE BRITANSKI PUČ" Bregzit bez sporazuma sve bliži, Džonson traži SUSPENZIJU PARLAMENTA, oštre rekacije opozicije\nVernon Bogdanor, stručnjak za britanski ustav i profesor sa Kraljevog koledža u Londonu, rekao je da je zlatno pravilo da kraljica sluša savete svog premijera.\n- Ali ako on izgubi glasanje o nepoverenju, premijer će izgubiti i autoritet da nudi savete - rekao je on.\nScenario noćne mora za Bakingemsku palatu bio bi da nakon eventualnog izglasavanja nepoverenja Džonsonu i formiranja nove vlade, Džonson odbije da ode. Tada bi, prema rečima jednog stručnjaka za ustav i parlamentarnu proceduru, koji je govorio pod uslovom anonimnosti, Velika Britanija bila u "punoj ustavnoj krizi ... jer potencijalno uvlači kraljicu u unutra".\nU ovom scenariju, kraljica i njeni savetnici bi zaista mogli da budu primorani da odrede da li će otpustiti premijera prvi put u gotovo 200 godina.\nAli ovo bi bio ekstremni put za koji malo ko veruje da bi Džonson njime krenuo.\nInače, kraljica Elizabeta je već govorila da se neće mešati u Bregzit jer veruje sudu svog naroda. Ona je izbegavala da se izjasni o tome da li je za napuštanje Evropske unije ili nije, ali je, kako je pisao tabloid "San", ona u nekoliko pirlika u privatnim razgovorima kritikovala EU.\nPROTESTI U BRITANIJI Zbog odluke o suspenziji parlamenta ljudi se okupili u Londonu i Mančesteru


13:38 05 Decembar 2020\nAmerički državni sekretar Majk Pomepo izjavio je danas da će Sjedinjene Države biti više diplomatski uključene na Balkanu i u tom kontekstu pomenuo ono što je urađeno kada su u pitanju Beograd i Priština.\nAmerički državni sekretar Majk Pompeo poručio je da je srpski predsednik Aleksandar Vučić napravio odličan potez kada se Srbija pridružila Sjedinjenim Državama, Nemačkoj, Velikoj Britaniji, u nastojanju da suzbiju aktivnosti Hezbolaha.\nPompeo upozorava: Nećemo oklevati da iskoristimo sve svoje instrumente...\nSAD šalju jasan signal da neće dozvoliti pokušaj uticaja na američke izbore, izjavio je državni sekretar SAD Majk Pompeo, komentarišući uvođenje sankcija trojici Rusa i jednom Ukrajincu zbog „mešanja“ u izbore.\nPompeo kreće u evropsku turneju zbog 5G mreže\nAmerički državni sekretar Majk Pompeo planira da sredinom avgusta poseti više srednjeevropskih država, među njima i Sloveniju, s kojima SAD žele da potpišu bilateralne izjave o neophodnim bezbednosnim uslovima za uvođenje mobilne mreže pete generacije (5G), prenose slovenački mediji.\nPompeo: Uveren sam u našu sposobnost da obuzdamo Rusiju\nOdluka Amerike da povuče iz Nemačke 12.000 svojih vojnika i razmesti ih u druge evropske zemlje, članice NATO, neće uticati na sposobnost SAD u pogledu obuzdavanja Rusije, uveren je američki državni sekretar Majk Pompeo.\nEpiskop istočnoamerički Irinej uputio je poziv državnom sekretaru SAD Majku Pompeu da se, u duhu slobodarskih vrednosti, zauzme kod vlasti u Crnoj Gori da bez odlaganja prekinu sa progonom Crkve.\n„Njuzvik“: Pompeo pozvao na američko-evropsko jedinstvo kao protivtežu Kini\nAmerički državni sekretar Majk Pompeo pozvao je na američko-evropsko jedinstvo kao odgovor na izazov koji predstavlja Kina, piše magazin „Njuzvik“.\nPompeo optužio Savet UN za ljudska prava za licemerje\nAmerički državni sekretar Majk Pompeo optužio je danas Savet UN za ljudska prava za licemerje pošto je ta organizacija usvojila rezoluciju o osudi rasizma i policijske brutalnosti u Sjedinjenim Državama nakon ubistva Afroamerikanca Džordža Flojda u Mineapolisu u maju.\nKina je mogla da spreči smrti stotina hiljada ljudi širom sveta da je bila transparentnija u vezi s novim korona virusom, izjavio je državni sekretar SAD Majk Pompeo.


Dabić: Neki povratnici sa ratišta u Siriji su značajna pretnja\nNekoliko stotina boraca sa Zapadnog Balkana i dalje je prisutno na ratištima u Siriji i Iraku, a neki koji su se odande vratili predstavljaju značajnu pretnju, izjavio je direktor Vojnoobaveštajne agencije (VOA) Slavoljub Dabić, u intervjuu za “Danas”.\nU prvom razgovoru za medije od kada je postavljen na tu funkciju, Dabić kaže da se ne očekuje ugrožavanje bezbednosti Srbije, ali i da se ne mogu isključiti pojedinačne akcije inspirisane velikim terorističkim napadima sa civilnim žrtvama.\n“Nekoliko stotina boraca iz regiona je i dalje prisutno u Siriji i Iraku u redovima takozvane Islamske države ili Džabat al Nusre (Al Kaide)”, dodao je on.\nDabić napominje da Srbija neguje prijateljske odnose sa mnogim bliskoistočnim i afričkim državama, da vodi izbalansiranu spoljnu politiku u bliskom i širem okruženju i da “ne očekujemo ugrožavanje naše bezbednosti”.\n“Ipak, ekstremne ideje imaju značajan broj pristalica u regionu i propaganda, posebno putem društvenih mreža, inspiriše neprilagođene, problematične, asocijalne i indoktrinirane pojedince, koji se mogu dokopati oružja i izvesti samostalne terorističke akcije. Stoga ne možemo isključiti pojedinačne akcije inspirisane velikim terorističkim napadima sa civilnim žrtvama, poput obaranja ruskog putničkog aviona i tragedije u Parizu”, navodi Dabić.\nUpitan koliku koliko je ljudi iz regiona učestvovalo ili i dalje učestvuje u ratu u Siriji, on je istakao da, srazmerno broju stanovnika, Zapadni Balkan predstavlja jedan od regiona sa većim učešćem dobrovoljaca u sukobima u Siriji.\n“Nekoliko stotina boraca iz regiona je i dalje prisutno u Siriji i Iraku u redovima takozvane Islamske države ili Džabat al Nusre (Al Kaide)”, dodao je Dabić.\n“Najnoviji događaji u svetu samo potvrđuju koliko je značajno da svaka savremena država ima snažne nacionalne obaveštajne i bezbednosne službe, dobro tehnički opremljene i sa kvalitetnim kadrovima. Međutim, i pored svih savremenih dostignuća u obaveštajnim poslovima, saradnja postaje sve bitnija u suočavanju sa novim neizvesnostima i sve opasnijim pretnjama”, istakao je Dabić.\nOn je dodao da, kada se radi o globalnim bezbednosnim rizicima, naš domet je ograničen, ali nastojimo da budemo korektan partner obaveštajnih službi moćnijih država od Srbije i upozorimo ih na terorističke pretnje, ukoliko do takvih saznanja dođemo – naravno da isto i od njih očekujemo.\nPrema njegovim rečima, saradnja sa stranim obaveštajnim službama odvija se u skladu sa zakonom i od obostranog interesa.\nUpitan koji su konkretni rezultati dosadašnje takve saradnje, on je rekao da je to poverljive prirode, a na medusobnu zaštitu podataka nas obavezuju i potpisani sporazumi, koji su preduslov svake saradnje. “Ako su građani bezbedni, ako smo neke pojave sprečili ili pojedince zaustavili u lošim namerama, onda su rezultati dobri i nema potrebe detalje iznositi u javnost”, kaže Dabić.\nOn je dodao da Srbija u postupanju sa izbeglicama poštuje sve međunarodne standarde, ali i vodi računa o sopstvenoj bezbednosti.\n“VOA će kao deo nacionalnog obaveštajno-bezbednosnog sistema nastaviti detaljno praćenje situacije u našem neposrednom okruženju, prikupljanje i analiziranje podataka o svim spoljnim bezbednosnim pretnjama po Srbiju, u koje svakako svrstavamo i terorizam”, istakao je Dabić.


Izrael razbesneo Srbiju; Jedna odluka sada pada u vodu - BIGportal.ba\nIzrael razbesneo Srbiju; Jedna odluka sada pada u vodu\n2 Februara, 2021 2 Februara, 2021 04743\nMinistar spoljnih poslova Srbije izjavio da će činjenica da su Izrael i tzv. Kosovo uspostavili diplomatske odnose “uticati na odnose Srbije i Izraela”.\nNikola Selaković je tim povodom rekao i da zbog toga nije ni srećan, ni zadovoljan.\n“Izrael je sam izabrao da mu je važniji interes vezivanja za Ameriku i ono što je važno Americi nego Srbija, to je njihovo legitimno pravo. Ono što je važno to je da mi u tom procesu nismo učestvovali, jer predsednik (Srbije Aleksandar) Vučić nije prihvatio da potpiše poziv Izraelu da prizna tzv. Kosovo, i obrnuto”, rekao je Selaković za Radio televiziju Srbije.\nOn je rekao da je vrlo zanimljivo i videće se da li će biti muslimanskih i arapskih zemalja koje će nakon ovoga priznavati tzv. Kosovo, dodajući da je on uveren da neće, i da će biti veoma teško da se to desi.\n“Mi smo u odnose sa Izraelom uložili prethodnih godina ozbiljne napore, u odnose dva naroda, i nismo srećni zbog ovoga. Indikativno je da ste imali upinjanje visokog zvaničnika Stejt Departmenta Metjua Palmera da do ovog dođe, videćemo da li će se truditi toliko da se primene i drugi delovi iz sporazuma Srbije i Amerike, zaključenog u Vašingtonu”, rekao je Selaković.\nNa pitanje kada će Srbija otvoriti ambasadu u Jerusalimu, on je odgovorio “otom potom”.\n“Vućić je u Vašingtonu jasno rekao od čega taj proces zavisi i kako će se u budućnosti odvijati”, rekao je Selaković.\nKo je i zašto poskidao bilborde u Banjaluci\nSrbija i dalje druga u Evropi po broju vakcinacija na milion stanovnika


Novosadski proizvođači posetiće Italiju - POLJOPRIVREDNIK specijalizovani list za selo\nNovosadski proizvođači posetiće Italiju\n* Poseta sajmu VINITALY deo je programa podrške edukaciji proizvođača organskih, kontrolisanih i proizvoda s oznakom geografskog porekla\nJedna od aktivnosti koju realizuje Uprava za privredu Grada Novog Sada jeste obuka proizvođača sa svoje teritorije koji se bave organskom, kontrolisanom i proizvodnjom proizvoda s oznakom geografskog porekla. U okviru mera programa podrške za prošlu godinu, ovim proizvođačima s tertorije novosadske opštine odobrena su sredstva za subvencionisanje 100 odsto troškova sertifikacije proizvodnje, nabavke semena, đubriva i subvencionisanje dela troškova za nabavku neophodne opreme. Krajem prošle godine organizovana je stručna teorijska obuka za ove proizvođače, a u periodu od 9. do 13. aprila oni će dobiti priliku da se upoznaju s praksom koju u ovim proizvodnjama primenjuju proizvođači u EU. Naime, u tom periodu planirana je poseta Međunarodnom sajmu vina, maslinovog ulja i poljoprivrede VINITALY u italijanskom gradu Veroni. Osim posete sajmu, planiran je i obilazak nekoliko italijanskih gazdinstava koja se bave organskom i kontrolisanom proizvodnjom u cilju upoznavanja s dobrim primerima iz prakse.\nSajam u Italiji ima tradiciju dužu od pola veka i smatra se najznačajnijom manifestacijom kada je u pitanju industrija proizvodnje vina. Najveći izložbeni prostor i prateći programi posvećeni su upravo vinu. Značajno mesto na manifestaciji pripada i zdravoj hrani koju će prikazati proizvođači iz čitavog sveta. Biće organizovane i brojne demonstracije pripreme hrane, ali i degustacije na kojima će poseban akcenat biti na uparivanju vina i hrane. Posebno popularni su i B2B susreti na kojima privrednici lako pronalaze partnere u svom poslu.\nProšlogodišnji jubilarni 50. sajam posetilo je više od 100.000 ljudi, a na njemu su učestvovali izlagači iz više od 140 zemalja sveta. Otvorio ga je predsednik Republike, a prisustvovali su mu i premijer i ministar poljoprivrede, kao i drugi brojni zvaničnici. Očekuje se da će ovogodišnja priredba biti još veća i uspešnija.


Odalović napustio skup u Zagrebu posle uvreda na račun Srbije - 28.08.2017, Sputnik Srbija\nOdalović napustio skup u Zagrebu posle uvreda na račun Srbije\nPredsednik Komisije za nestala lica Veljko Odalović napustio je konferenciju o nestalima koja se održava u Zagrebu, nakon što je u uvodnom izlaganju pomoćnik... 28.08.2017, Sputnik Srbija\n14:41 28.08.2017 (Osveženo: 03:44 26.08.2021)\nPredsednik Komisije za nestala lica Veljko Odalović napustio je konferenciju o nestalima koja se održava u Zagrebu, nakon što je u uvodnom izlaganju pomoćnik ministra hrvatskih branitelja Stjepan Sučić izrekao niz uvreda na račun Srbije i bivše JNA i rekao da sve zlo u regionu dolazi iz Beograda.\nKonferencija na temu „Proces ekshumacije i identifikacije posmrtnih ostataka lica nestalih na području Republike Hrvatske“ sazvana je s ciljem ubrzanja procesa traženja nestalih osoba, informisanja članova porodica i šire javnosti o problemima i preprekama koje usporavaju taj proces.\nU toku uvodnog izlaganja, pomoćnik ministra hrvatskih branitelja Stjepan Sučić, koji ujedno vodi Komisiju za zatočene i nestale Vlade Hrvatske, umesto izveštaja, koji nije bio primeren temi, izrekao je brojne uvrede na račun Srbije i njenih organa.\n19 Avgust 2017, 13:33\nPovod da Odalović napusti konferenciju je bio kada je Sučić rekao da „sve zlo u regionu dolazi iz Beograda“.\nOdalović je rekao da je sramota zloupotrebljavati ovakav skup i da neće dozvoliti da se na ovakav način vređa država Srbija i napustio konferenciju.\nU telefonskoj izjavi za Tanjug, Odalović je objasnio da prvenstveno nije u redu da se ovakvi skupovi zloupotrebljavaju „jer smo ovde da rešavamo sudbinu nestalih lica“.\n„Ostrašćenost sa kojom je predsednik Komisije govorio o Republici Srbiji bila je toliko izražena da je prisustvovanje takvom skupu, čiji je on ipak bio domaćin, bilo ponižavajuće“, rekao je Odalović.\nIstakao je da Srbija i dalje ostaje apsolutno posvećena rešavanju sudbine nestalih lica i to smatra svojim prioritetom.\n„To je humanitarno, civilizacijsko ali i političko pitanje koje se sigurno neće rešavati ovakvim stavovima zvaničnika Republike Hrvatske“, naveo je Odalović.


LG BH6530T Smart 3D Blu-ray sistem kućnog bioskopa - LG sistem kućnog bioskopa\nSmart zabava! LG BH6530T Smart 3D Blu-ray kućni bioskop, sa 1000 W snage i režimom Sound privacy.\nOtkrijte nove dimenzije realnosti dok uživate u prednostima pametnih aplikacija uz LG BH6530T Smart 3D Blu-ray sistem kućnog bioskopa! 3D reprodukcija i 1.000 W, 5.1-kanalni sistem zvuka sa 3D zvukom pružaju imerzivni bioskopski doživljaj - u vašem domu! Upravljajte svim svojim LG uređajima pomoću SIMPLINK daljinskog upravljača ili pomoću smartfona, korišćenjem aplikacije za daljinsko upravljanje pomoću smartfona. Uz usluge LG App store i Premium content samo nekoliko klikova vas deli od najpopularnijih veb sajtova, igrica i uzbudljivih aplikacija.


Kamberi: SPS provocirao u Velikom Trnovcu - Medija centar\nPredsednik Partije za demokratsko delovanje (PDD) i nosilac liste „Koalicija Albanaca doline“ Šaip Kamberi rekao je Regionalnoj informativnoj agenciji JUGpress da glasanje u Osnovnoj školi „Muharem Kadriju“ u Velikom Trnovcu jutros nije počelo zbog provokacija ljudi iz SPS-a koji su došli sa strane i da je jasno da vladajuća koalicija na sve moguće načine pokušava da spreči predstavljanje Albanaca u Skupštini Srbije.\n„Funkcioner SPS, koji je ovde došao iz Subotice, jutros je rekao članovima biračkog odnora, Albancima da je „ovo Kraljevina“ i da oni mogu da rade šta hoće. Pored provociranja, on je prekršio i Ustav Srbije i za to bi morao da snosi konsekvence“, rekao je Kamberi.\n„Kada vi dođete u najveće albansko selo u Srbiji i dajete takve izjave i pretite ljudima iz PDD da ćete ’sve sutra da uhapsite’ kao što je to\nuradio visoki funkcioner SPS Veljko Odalović, jasno je da je namera bila da se spreči održavanje izbora“, rekao je Kamberi.\nOn je dodao da su predstavnici SPS, koji su došli sa strane, dakle ne iz Bujanovca, prošlog puta govorili članovima biračkog odbora, Albancima, da su „divljaci“.\n„Ta dojava o bombi je stigla u 10 sati a izbori su trebali da počnu još u 7 i to se nije dogodilo“, rekao je Kamberi.\nKaže i da nema nikakvog sastanka sa Veljkom Odalovićem koji, precizira, „eno stoji ispred škole u Velikom Trnovcu“.\nU slučaju da Koalicija Albanaca doline osvoji jedfna mandat u Skupštini Srbije, SPS bi imao poslanika manje.\nPoznavaoci prilika ocenjuju da je Veliki Trnovac i besomučno ponavljanje izbora na jednom biračkom mestu u ovom selu zapravo odličan izgovor da ova Vlada Srbije, koja je u tehničkom mandatu, i dalje nastavlja da odlučuje, ali i da ne mogu da se donose bitne odluke o eventualnim sankcijama Rusiji jer nema ni nove Skupštine, ni nove Vlade.


- Ne znam šta je gore bilo, da li medijsko i političko huškanje ili komentari na društvenim mrežama. Tužno je da je 24 godine nakon rata prisutan takav govor mržnje i tužno je da je za one koji tvrde da su patriote Banjaluka neprijateljska teritorija. Mržnju ne razumem i ne pristajem na nju, zato sam sa ovom temom završio i nadam se da neće biti sličnih situacija da moram na sličan način reagovati - rekao je on za „Glas Srpske“.\nKomentarišići stavove hrvatskog člana Predsedništva BiH Željka Komšića koji uslovljava imenovanje predsedavajućeg Saveta ministara usvajanjem godišnjeg nacionalnog programa BiH, odnosno otvaranjem puta za članstvo u NATO-u, Bevanda je rekao da postoje jasne zakonske procedure za imenovanje predsedavajućeg, da se znaju rokovi i šta su čije obaveze, te da je neophodno držati se Ustava i zakona, jer sve mimo toga ne doprinosi rešenju.\nBevanda, koji je i visoki funkcioner HDZ-a BiH, rekao je da je još rano govoriti o personalnim rešenjima u novom Savetu ministara, ali je napomenuo da će njegova stranka razgovore o formiranju vlasti voditi odgovorno i transparentno.\nKada je reč o budžetu za 2019. godinu, Bevanda je naglasio da je on prema odluci Fiskalnog saveta i usvojenom Globalnom finansijskom okviru ove godine veći za 16 miliona KM i ukupno iznosi 966 miliona KM.


RTS :: Put u budućnost - ponedeljkom u 23.15, RTS 1\nEmisije Put u budućnost - ponedeljkom u 23.15, RTS 1\nPut u budućnost - ponedeljkom u 23.15, RTS 1\nutorak, 03. okt 2017, 12:53 -> 13:39\nDokumentarni narativ "Put u budućnost", u svojoj prvoj sezoni, vodi nas na putovanje kroz istoriju likovne umetnosti na našim prostorima od 1950-tih do početka 1970-tih godina.\nU pitanju je autorski rad, sa akcentom na ličim iskustvima i utiscima Borisa Miljkovića. "Put u budućnost" ne treba posmatrati kao ekstenziju obrazovnog sistema, video udžbenik, dokument, pa ni monument. Treba ga gledati kao novu stvarnost, koju autor, uz malu pomoć svojih prijatelja i ljudi kompetentnih za određene oblasti, stvara, pre svega, sa željom da generacije koje dolaze ne žive u uverenju da su rijaliti programi jedina moguća televizijska stvarnost, već da se upoznaju sa raznovrsnošću i bogatstvom kojima su obilovale vizuelne umetnosti na našim prostorima u drugoj polovini HH veka... To može da bude jedan od mogućih načina da se onima koji dolaze osvetli mogući put u buduđnost.\nCentralna tema narativa nastupa sa pozicije da je i HH veku svaki značajan umetnički akt - akt pobune. Između opservacije likovnih vrednosti serija nastoji da otkrije uzroke i ishodišta takve pobune kod nas.\nNa uzbudljiv "Put u budućnost" vodi nas četvoro prezentera - doktor No, svedok, savremenik i tumač dešavanja o kojima se govori; istoričar umetnosti koji nas upotnaje sa najznačajnijim umetnicima, razdobljima, dešavanjima, događajima, umetničkim izrazima i poetikama; g-đica Trivija koja zna svašta o svemu, te poznavalac prilika, pronicljivi erudita i globtroter, koji temama daje širi istorijsko-politički kontekst.\nPomenutim progatognistima, u sklapanju slike, pomažu vrsni poznavaoci istorije, medija, mode, popularne muzike, pozorišta, filma - Mrđan Bajić, Slobodan Šijan, dr Radina Vučetić, dr Ana Martinoli, Darinka Mihajlović, Žikica Simić, Miloš Krečković, dr Aleksandar S. Janković, Ivana Simeonović Ćelić.\nOsim Beograda, u koji je veći deo serije smešten, putujemo u Zadar, Pariz, Veneciju, Valjevo, London, Njujork, Seul, Deliblatsku peščaru, razgovaramo i sa učesnicima i svedocima - Petrom Omčikusom, Vladom Veličkovićem, Dušanom Otaševićem, dr Milicom Živadinović, Svetlanom Mitić,...\nOd 13 epizoda prve sezone, postoje tri bonus epizode koje iskaču iz istorijskog toga - jedna o Muzeju savremene umetnosti u Beograd, druga o izlagaštvu i treća o televiziji. U planu je snimanje i druge sezone koja će se za teme imati dešavanja u likovnim umestnostima od početka 1970. do 2000. godine.\n"Put u budućnost" realizovala je mlada i darovita ekipa producenata, montažera, snimatelja, realizatora, dizajnera, art direktora, dramaturga, a narativ je sniman modernom tehnologijom.\nGlavni i odgovorni urednik Kulturno-obrazovnog programa: Nebojša Bradić\nG-đica Trivija: Milica Sužnjević\n(sreda, 08. nov 2017, 04:41)\n1 U susret Svetskom prvenstvu\n2 Luda noć - nova sezona\n3 Uskoro: Treća TV sezona emisija Autoportret\n4 Četvrta TV sezona projekta "Moj heroj": Moje srce zemlju bira\n5 San urgentne noći


Škero: Zakonodavna vlast ne postoji već 7 meseci Lazić: Obavezno uputstvo problematično - CEPRIS\nYou are here: Home / Cepris u Medijima / Škero: Zakonodavna vlast ne postoji već 7 meseci Lazić: Obavezno uputstvo problematično\nOktobar 5, 2020 Dunja Rakic\n„Procedura donošenja odluke o vanredno stanju nije ustavna, bez obzira što je odbačen zahtev za ocenu ustavnosti od strane Ustavnog suda. Nije poštovana procedura, predlog je potekao od strane neovlašćenog lica, a procena nemogućnosti skupštinskog zasedanja nije izvršena“, navodi Škero.\nPrva uredba koja je doneta, a koja se tiče mnogih prava, nije potpisana onako kako je ustavom određeno – na predlog predsednika države uz supotpis predsednika Vlade.\n„Uredba je potpisana od strane predsednika države uz potpis Ivice Dačića u kom svojstvu – ne znam. Tako počinje ulaženje u tu normativu koja zamenjuje odluke Narodne skupštine. U istom tom stanju kasnije se zaključuje da su se stekli uslovi za rad Skupštine“, objasnila je Škero.\nImajući u vidu da se nastavlja izborni proces Narodna skupština više nema ovlašćenja da radi. Međutim, nov saziv Skupštine do danas nije konstituisan.\n„Mi nemamo zakonodavnu vlast. Sa druge strane, izvršna vlast funkcioniše samo po hitnim merama, tako da mi trenutno imamo samo jednog predstavnika izvršne vlasti – predsednika države. Za razliku od njih sudska vlast koja može da funkcioniše počinje da sudi po preporukama izrečenim na televiziji i uredbama koje menjaju zakon, a koje nisu potpisane od strane ovlašćenih lica. Imajući u vidu da je Ustavni sud odlučio da odbaci zahtev za ocenu ustavnosti ispada da procedura nije ni bitna, iako je ona propisana zakonom – postaje bitno ono što je svrsishodno. Kad Ustavni sud ovako donosi odluku, a nekim svojim tumačenjima ima ovlašćenja da ukida sudske odluke, onda to znači da smo mi dozvolili da sudska vlast ne funkcioniše“, rekla je Škero.\nZamenik tužioca u Apelacionom javnom tužilaštvu u Novom Sadu i član Državno veće tužilaca Radovan Lazić smatra da Državno veće tužilaca nije stvarno radilo od početka vanrednog stanja ove godine.\n“Sednica Državnog veća tužilaca(DVT) do danas je održana u februara 2020. godine, dakle, pre uvođenja vanrednog stanja. Od tada nismo imali nijednu pravu, niti online sednicu. Bilo je nekoliko telefonskih sednica gde smo penzionisali kolege koji su stekli uslove za penziju, a uradili smo i nešto što nisam siguran da li smo smeli da uradimo putem telefonske sednice, ali nije bilo drugog načina – raspisali smo konkurs za izbor disciplinskih organa i izabrali smo na isti način te disiplinske organe. Bez bilo kakve rasprave, bez bilo kakve debate – to je urađeno telefonom“, rekao je Lazić.\nPosle uvođenja vanrednog stanja četiri članova DVT-a, među kojima je i Radovan Lazić, tražili su da se održi sednica ovog veća zbog novonastalih okolnosti tj. uvođenja vanrednog stanja. Nakon ukidanja vanrednog stanja Radovan Lazić i Goran Ilić su ponovo zatražili održavanje sednice, međutim ovi zahtevi nisu dobili odgovor predsednice DVT-a.\n„U međuvremenu je prestao mandat zamenika DVT-a što znači da trenutno nemamo zamenika. Zamenik DVT-a je po funkciji i poverenik za samostalnost. To je institucija koju smo dobili pre dve godine i koja je ulila dosta nade u očuvanje ovo malo samostalnosti koje imamo. Sad smo ostali i bez te institucije jer je starom istekao mandat, a novog nismo izabrali pošto nije ni bilo sednica“, objasnio je Lazić.\nPredsednica DVT-a je sa druge strane u svojoj funkciji republičkog javnog tužioca, prema rečima Lazića, nakon preporuke ministarstva tu preporuku pretočila u obavezno uputstvo.\n„To je problematično sa svih strana. Postavlja se pitanje da li se uopšte može propisati uputstvo predlaganja pritvora za određena krivična dela. Takođe, prigovor na obavezno uputstvo javnog tužioca ne postoji, a nepoštovanje uputstva povlači disciplinski prekršaj. Uz sve svoje nedostatke to obavezno uputstvo se primenjivalo, i ono do danas nije stavljeno van snage“, ističe Lazić.\nPrema njegovim rečima, obavezno uputstvo predstavlja neku vrstu sprovođenja političke namere kažnjavanja.\n„Cilj obaveznog uputstva je bio da se sankcija izrekne i izvrši i pre nego što se postupak okonča“, zaključuje Lazić.


Na Gazimestanu formiran "Savez za Srbiju na Kosovu i Metohiji" | Hronika\nBEOGRAD: PROTEST ISPRED CENTRALNOG ZATVORA ZBOG HAPŠENjA GRAĐANA NA DEMONSTRACIJAMA U PROTEKLIH ŠEST DANA, OKUPLjENI UZVIKUJU: "PUSTITE IH SVE"\nPočetna strana > Hronika > Na Gazimestanu formiran "Savez za Srbiju na Kosovu i Metohiji"\nNa Gazimestanu formiran "Savez za Srbiju na Kosovu i Metohiji"\nDanas je na Gazimestanu, u prisustvu lidera SZS i predstavnika članica SZS sa KiM, formiran Savez za Srbiju na Kosovu i Metohiji.\nNenad Radosavljević iz Narodne pravde istakao je da su se tu okupili da pokrenu inicijativu zajedničkog rada.\n“I mi sa Kosmeta moramo da se pokrenemo i da se udružimo svi iz različitih pokreta i stranaka da zaustavimo sunovrat u koju nas vodi bahata vlast”, rekao je on.\nOn se osvrnuo na pokušaj predstavnika Srpske liste da spreče formiranje SZS u Gračanici. “Zbog uslova koji ne dolikuju demokratskim principima, mi sednicu održavamo ovde”, rekao je on.\nBorko Stefanović, zamenik predsednika Stranke slobode i pravde, rekao je da je važno da se izbegnu sva buduća stradanja i da se sačuvaju interesi ljudi koji žive na KiM.\n“Naš cilj je da damo drugačiji plan rešavanja ovog pitanja sa nadom da naši ljudi koji žive na KiM imaju glavnu reč.”\nDragan Đilas, predsednik Stranke slobode i pravde, pomenuo je da lider Dveri Boško Obradović nije tu jer su mu prištinske vlasti uskratile mogućnost da uđe na teritoriju KiM, a da su srpske vlasti pokušale da uskrate mogućnost da se svi ovde danas okupe.\n“Danas na ovom delu teritorije države Srbije formiramo SzS za KiM. SZS je jasno rekao svoju politiku i ona je bazirana na Ustavu, Rezoluciji 1244 i spremnosti da razgovaramo sa svima da ljudi na KiM napokon počnu da žive kao ljudi”, rekao je on.\nOn se osvrnuo na pokušaj vlasti iz Beograda da huška jedne Srbe protiv drugih, jer su neke ljude poslali u Gračanicu da spreče današnje formiranje SzS na KiM.\n“Poručujemo da je naša ideja da prestanu podele. Kako da razgovaramo sa Albancima ako ne možemo unutar našeg naroda da pokrenemo razgovor. A razgovor sigurno nije ono što vlast svakodnevno radi u Skupštini Srbije“, rekao je Đilas, naglašavajući da je siguran da nijedan zaista opozicioni poslanik neće prisustvovati toj sednici i da će se bojkot skupštine nastaviti.\nSlaviša Ristić, predsednik pokreta Otadžbina, napomenuo je da se ovde ne formira nova politička organizacija već koordinacija članica Saveza za Srbiju na KiM.\n“Želim da najavim da će naš posao biti predlog platforme kako treba razgovarati o KiM. A sigurno ne kako je to radio Vučić”, rekao je Ristić.\nMarija Janjušević, narodna poslanica Dveri, ponovila je da je Bošku Obradoviću danas zabranjen ulaz na teritoriju KiM i istakla da je to sigurno u koordinaciji vlasti iz Beograda i Prištine.\nPrisutnima se obratio i Vlada Dobrosavljević, predsednik IO Narodne stranke, koji je poručio da je zajednički rad SzS na KiM od izuzetne važnosti.\n:\tBeograd: Protest ispred Centralnog zatvora zbog hapšenja građana na demonstracijama u proteklih šest dana, okupljeni uzvikuju: "Pustite ih sve"


Američki ambasador u BiH Eric Nelson i specijalni predstavnik za Zapadni Balkan Matthew Palmer sa članovima Predsjedništva BiH Šefikom Džaferovićem, Miloradom Dodikom i Željkom Komšićem u Sarajevu, 9. septembar\n"Jasno je kazano da taj proces nema nikakve veze ni sa jednom državom u regionu, te da se on tiče samo Beograda i Prištine", kazao je nakon sastanka predsjedavajući Predsjedništva BiH Šefik Džaferović.\nPredsjedništvo BiH 17. septembra, nakon redovne sjednice, o Dodikovom i Komšićevom zahtjevu\nMože vas zanimati i ovo: Zašto je propao Dodikov pokušaj da Republiku Srpsku poveže sa Kosovom?\nDodik je novinarima kazao kako je Palmer tokom susreta sa trojicom članova Predsjedništva BiH ukazao na to da se sva pitanja trebaju donositi konsenzusom, te da je to jedini način na koji se BiH može graditi u budućnosti.\nKada je u pitanju borba protiv trgovine ljudima, Palmer je dao do znanja da će SAD, ukoliko BiH bude nazadovala u tom području, uskratiti svaku vrstu pomoći BiH, prenio je Džaferović.\nNakon Sarajeva, Mostar\nPalmer je susretom s članovima Predsjedništva Bosne i Hercegovine započeo dvodnevnu posjetu Bosni i Hercegovini.\nAmerički ambasador u BiH Eric Nelson, koji je prisustvovao susretima Palmera sa zvaničnicima BiH, na Twitteru je napisao kako je razgovarano o potrebi osiguranja evroatlantske budućnosti BiH, kao i o značaju jedinstva u oporavku od COVID-a i ekonomskom oporavku, te hitnosti provedbe Nacionalne strategije borbe protiv trgovine ljudima.\nSusret sa predsjedavajućim Vijeća ministara BiH i entitetskim premijerima\nVažnost posjete i očekivanja od SAD\nPalmer bi se u četvrtak, 10. septembra, trebao sastati u Mostaru sa liderima političkih partija u BiH.\nNekadašnji šef Misije BiH pri Evropskoj uniji (EU) Igor Davidović smatra da je Metju Palmer stigao u BiH da pokaže interes američke administracije za Evropu, region pa onda za BiH. Što se tiče ponovljenog stava tokom razgovora u Sarajevu da dijalog na relaciji Beograd – Priština ne treba dovoditi u vezu sa zemljama regiona, Davidović ističe kako je Palmer „ponovio izjavu koja je stara koliko i održavanje referenduma o osamostaljenju Kosova“.\n„Od tada je poznat stav Majkla Halcla, koji je godinama bio ključni savjetnik gospodina Bajdena (sadašnjeg predsjedničkog kandidata na američkim izborima). Prvi dan nakon osamostaljenja Kosova gospodin Halcl je rekao da nikako i nipošto ne treba praviti konekcije niti tražiti model kojim bi se poslužila Republika Srpska jer kako je rekao, radi se o dvije potpuno različite situacije. Čini mi se da je taj stav i danas aktuelni stav američke administracije i tu neće biti promjena“, kaže Igor Davidović za RSE.\nIgor Davidović smatra da je Metju Palmer stigao u BiH da pokaže interes američke administracije za Evropu (na fotografiji Palmer u Nelson u Parlamentu BiH)\nDavidoviž navodi da ne očekuje promjene u ponašanju bh. političara jer, kako kaže, bilo je i ranije više posjeta na raznim nivoima i sa različitim intenzitetom ali se promjene nisu desile.\nPolitički analitičar Easad Bajtal ocjenjuje da se radi o važnoj posjeti za BiH, u kojoj se promjene ne događaju.\n"Pokretanje promjena je ono što očekujemo od SAD-a, kao zemlje koja je stvorila Ustav u kojem živimo i koji nas davi. Palmer je dočekan s očekivanjima neke vrste spasioca koji će donijeti korist prije svega za građane BiH", komentariše Bajtal.\nBajtal takođe smatra da „ključni akteri politike u BiH nemaju namjeru da smiruju tenzije, jer njima odgovara nemir i to je ono što ih održava“.\n„Za njih je važno da voda u bosanskom loncu stalno ključa i da poručuju kako stvari u tom loncu ne stoje dobro. Imaju svoje interese koji su daleko od interesa građana i države. Prije svega mislim na političare koji sve rade da sruše državu, da je obezvrijede, da je učine na hiljadu i jedan način nefunkcionalnom. A onda tu istu nefunkcionalnost, koju su stvorili, uzimaju kao razlog za prijetnje i tenzije“, konstatuje Bajal.\nSpecijalni američki izaslanik Palmer stiže u Sarajevo u srijedu\n(Saradnja na tekstu Gordana Sandić-Hadžihasanović)\n*Nastavljamo i 10. septembra pratiti posjetu Matthewa Palmera Bosni i Hercegovini


"Parni valjak" proradio u Ugljeviku, Milošević pun utisaka nakon pobede nad Zvijezdom! - Sportske.net\n"Parni valjak" proradio u Ugljeviku, Milošević pun utisaka nakon pobede nad Zvijezdom!\nPartizan ostvario prvi trijumf na pripremama.\nPrva pobeda Partizana, novajlija pogodio na debiju!Partizan na Zvijezdu, Savo proba novajlije i povratnike (SASTAVI)Bivši fudbaler Partizana otvorio dušu, zašto je terao inat Jokanoviću?Na pomolu novi transfer, posle Partizana - Kazahstan?Milošević odabrao igrače za današnji meč - Ko nedostaje i zašto opet nema TV prenosa?\nFudbaleri Partizana danas su ostvarili prvu pobedu na pripremama za narednu sezonu, nakon poraza od Budućnosti savladana je Zvijezda 09.\nUtakmica u Ugljeviku je dobro poslužila treneru "parnog valjka" Savi Mloševiću da vidi na koga sve može da računa pred početak sezone.\n"Bilo je izuzetno bitno da igrači dobro istrče utakmicu, još su im teške noge, što je po sparnom vremenu još više došlo do izražaja. Iako je rezultat bio u drugom planu, dobro je u psihološkom smislu što smo ostvarili pobedu. Bio je ovo odličan trening protiv Zvijezde 09, takođe, u procesu stvaranja tima", rekao je Milošević nakon meča, prenosi Žurnal.\n"Priliku da zaigraju u nastavku dobili su mlađi igrači i pokazali su da se na njih može ozbiljno da se računa. Meni je uvek veliko zadovoljstvo da dođem u Republiku Srpsku u kojoj Partizan ima mnogo navijača, što se i sad videlo. Ekipa Zvijezde 09 je pravi domaćin, zbog toga se svi radujemo dolasku, osećamo se kao kod kuće", istakao je on.


Mitsotakis: Pravo je vreme da Saudijska Arabija investira u Grčku\nMogućnosti investiranja Saudijske Arabije u Grčkoj i mogućnosti ulaganja za grčke kompanije u Saudijskoj Arabiji bile su u centru razgovora tokom sastanka grčkog premijera Kyriakosa Mitsotakisa i ministra trgovine i investicija Saudijske Arabije, dr Majid bin Abdullah Al Qasabi.\nKyriakos Mitsotakis boravi u zvaničnoj poseti Saudijskoj Arabiji i Ujedinjenim Arapskim Emiratima, zatvarajući veliki krug međunarodnih kontakata u cilju privlačenja ulaganja u Grčku.\nSaudijski ministar trgovine i investicija, koji je bio prvi sagovornik grčkog premijera na Arapskom poluostrvu, primetio je tokom razgovora da je grčka ekonomija zabeležila značajno poboljšanje te kako se nada vraća, uklanjajući senku neizvesnosti o preduzetništvu i ulaganjima.\nAl Qasabi je govorio o svojoj ljubavi prema Grčkoj i pozvao grčkog premijera na konsultacije između dve zemlje, u kojima bi grčka strana trebala da predloži spisak potencijalnih mogućnosti ulaganja za saudijske privrednike, kako bi oni dalje ispitali mogućnosti za ulaganja.\nSaudijski ministar je takođe napomenuo da treba uložiti napore za razumevanje novog investicionog okruženja u Grčkoj i svega onoga što podržava prijateljsko poslovno okruženje, kako bi se istakle mogućnosti za ulaganja. Al Qasabi je obavijestio premijera da će pripremiti poslovnu misiju za posetu Grčkoj, u kojoj će i sam učestvovati.\nGrčki premijer je sa svoje strane izrazio zadovoljstvo zbog posete Saudijskoj Arabiji i zbog priznanja da se investiciona klima u Grčkoj poboljšala.\nKyriakos Mitsotakis napomenuo je da Grčka smatra Saudijsku Arabiju strateškim partnerom u svom naumu da postane investiciona destinacija, pozivajući saudijske investitore i zvanični državni fond da investiraju u Grčkoj.\nGrčki premijer je napomenuo da će grčka ekonomija u narednim godinama značajno rasti i zato što ranije budu investirana to će biti bolje za investitore.\n„Grčka i Kipar najbliže su evropske države Saudijskoj Arabiji, sa snažnim kulturnim i istorijskim vezama i verujem da je trenutak da Saudijska Arabija mobiliše sredstva za ulaganja u Grčku“, rekao je grčki premijer.\n„Pravo je vreme i da diverzifikujete ekonomiju, tražite mogućnosti za širenje poslovanja u Saudijskoj Arabiji. U zemlji postoji duga istorija grčkih preduzeća. Dakle, vreme je pravo i siguran sam da ćemo imati prilike da u narednim mesecima sa vama, vašim timovima i našim timovima razgovaramo o svim pruženim mogućnostima“, zaključio je Kyriakos Mitsotakis.\nTokom sastanka premijera sa ministrom trgovine Saudijske Arabije razgovaralo se o mogućnostima saradnje u oblasti turizma i logistike. Saudijska strana tražila je ekspertizu, jer želi da organizuje turističke oblasti koje neće biti podložne strogim ograničenjima i takođe žele da njihova država postane logističko središte za region. Grčka strana iznela je spisak oblasti u koje saudijska sredstva mogu da budu investirana, a sledećeg meseca ministri Adonis Georgiadis i Haris Theocharis boraviće u Saudijskoj Arabiji kako bi potpisali sporazum o investicijama.\nSastanku su prisustvovali grčki ministar razvoja i investicija, Adonis Georgiadis, zamenik ministra spoljnih poslova za ekonomsku diplomatiju, Konstantinos Fragogiannis i šef Generalnog sekretarijata kancelarije premijera, Aleksis Patelis.\nU pratnji delegacije, grčki premijer je nakon sastanka sa saudijskim ministrom trgovine i investicija posetio muzej Rijada, gde je obišao praistorijske odeljke Arapskog poluostrva i islamski period.\nPoslednji grčki premijer koji je posetio SAudijsku Arabiju bio je otac trenutnog premijera, Konstantinos Mitsotakis./ibna


Izvor: RTS, 18.Jun.2021, 06:45\nEkipa Milvokija slavila je u, za njih eliniminacionoj, šestoj utakmici polufinalne serije protiv Bruklina sa 104:89 i tako izborila sedmu i odlučujuću utakmicu za plasman u finale Istočne konferencije.\nPredvođeni Janisom Adetkumbom i Krisom Midltonom, koji su kombinovano ubacili 68 poena, Baksi su i treći put odbranili domaći teren i odveli seriju u ”majstoricu” (3-3), koja će se igrati u noći između subote i nedelje u Bruklinu.\nI >> Pročitaj celu vest na sajtu RTS << ovaj meč obeležile su igre u serijama, Milvoki je rano stekao dvocifrenu prednost (14 poena viška u drugom kvartalu), da bi Bruklin u nekoliko navrata i naleta stizao zaostatak, ali za razliku od četvrtog i petog meča nije imao snage za potpuni preokret.\n”Grik frik” je meč završio sa ubačenih 30 poena i 17 skokova, dok je Midlton postigao rekord karijere u plej-ofu od 38 poena, uz 10 skokova i po pet asistencija i ukradenih lopti.\nPlejmejker Džru Holidej dodao je 21 poen, uz osam skokova i pet asistencija, u meču u kojem je klupa Baksa postigla svega četiri poena.\nEkipa iz Viskonsina je šutirala nekarakteristično loše za tri poena (7 od 33), ali je nadigrala pritivnika u poenima iz kontranapada (26-4).\nNa drugoj strani, u redovima Netsa, koji su ponovo bili lišeni usluga Kajrija Irvinga, još jednom je najistaknutiji pojedinac bio Kevin Durent.\nOn je posle spektakularne partije u petom meču (49 poena) ovoga puta ubacio 32 poena uz 11 skokova, dok je Džejms Harden zabeležio 16, sa podeljenih sedam asistencija.\nMeč odluke igraće se u ”Barklajs centru” u Bruklinu u nedelju od 02.30.\nB92: Midlton i Janis blistali, Milvoki izborio sedmi meč sa Bruklinom\nKošarkaši Milvoki Baksa pobijedili su Bruklin Netse u šestom meču polufinala Istočne konferencije NBA lige rezultatom 104:98 i tako ovaj duel odveli u odlučujući sedmi meč.\nMilvoki izborio sedmi meč protiv Bruklina\nKošarkaši Milvokija pobedili su prošle noći na svom terenu ekipu Bruklina sa 104:89 i tako izborili sedmi, odlučujući meč u polufinalu plej-ofa Istočne konferencije NBA lige.Bakse su do pobede u meču u kojem su konstantno imali prednost vodili Kris Midlton, Janis Adetokunbo i Džru Holidej koji...


U Tokiju će Srbiju predstavljati Milica Nikolić (do 48 kg), Marica Perišić ( do 57 kg), Anja Obradović (do 63 kg), Nemanja Majdov ( do 90 kg) i Aleksandar Kukolj ( do 100 kg), zvanično je potvrdila Svetska džudo federacija (IJF).\nSrbija u ovom momentu ima 77 kvalifikovanih sportista za najveću sportsku smotru na svetu.\nDžudišta Aleksandar Kukolj istakao je da će nastup u Japanu, zemlji iz koje potiče džudo, biti nešto posebno.\n"Osvajao sam mnoge medalje na svetskim i evropskim takmičenjima, ali zlato sa Grend slema u Tokiju ostaje u posebnoj uspomeni. Japanci obožavaju džudo i nema sumnje da će biti poseban osećaj takmičiti se na Olimpijskim igrama pred japanskom publikom", rekao je Kukolj za sajt OKS.\n"Ako pogledam period od pre 10 godina i uporedim ga sa današnjom situacijom, rekao bih da je džudo u Srbiji napredovao enormno. Treba samo pogledati rezultate. Mnogo su tome doprineli uslovi za rad koji su danas mnogo bolji nego pre, ali i mentalitet koji smo uspeli da slomimo i da dokažemo, prvo sebi, da nije nemoguće pobediti Rusa, Japanca ili Francuza. Svi jedva čekamo nastup na Igrama", rekao je Kukolj.\nVideo: Zbog čega je Kristijan Eriksen živeo na fudbalskom terenu\nJOŠ OSAM UTAKMICA do odlaska sjajne generacije! Vaterpolisti Srbije putuju u Tokio na Igre, hoće ponovo zlato, a najiskusniji u timu kažu: "Savić nije mario za naše godine na treninzima!"\nSRPSKI TIM ZA TOKIO OPET UVEĆAN Dragana Tomašević i Marija Vučenović učestvuju na Olimpijskim igrama


LUKAČ: Trenutno koronom zaraženo 100 pripadnika MUP-a RS | Novosti.RS\n"Pripadnici policije izloženi su riziku da budu zaraženi virusom korona. Do sada je više od 250 pripadnika MUP-a bilo zaraženo, što i nije veliki broj, jer MUP ima 7.500 pripadnika", rekao je Lukač za Alternativnu televiziju.\nGovoreći o situaciji vezanoj za pandemiju virusa korona, prenose Nezavisne, on je rekao da za sada niko sa sigurnošću ne može reći šta će biti u budućnosti, s obzirom na to da se i u svetu, kako je naveo, kalkuliše šta je virus korona i šta će on doneti, kao i da je do sada već doneo mnogo neočekivanih problema.\n"Vrlo je teško predviđeti šta nas čeka u budućnosti. Pretpostavljali smo da će dolaskom hladnijeg vremena doći do pogoršanja situacije i upravo to nam se dešava da iz dana u dan imamo povećanja broja zaraženih", ukazao je Lukač.\nOn smatra da u borbi protiv ove pandemije treba biti spreman i na radikalne metode i na eventualno uvođenje policijskog sata.\nIpak, Lukač je rekao da se nada da neće morati da se u potpunosti primenjuju takve mere.\n"Imali smo jedno takozvano zaključavanje gde smo, prateći sve ono što su radile druge evropske zemlje, uradili i ovde, a što nas je dobro koštalo u negativnom smislu i nikom nije cilj da doživimo tako nešto ponovo, jer bi sigurno trpela naša ekonomija kada bi uvodili takve mere", rekao je Lukač.\nOn je poručio da je RS spremna da uradi sve što je potrebno kako bi se sačuvalo zdravlje ljudi.\nkorona virus u Republici Srpskoj korona virus u RS Dragan Lukač MUP RS zaraženi policajci